**GODIŠNJE IZVJEŠĆE O RADU**

**AGENCIJE ZA 2021. GODINU**

KLASA: 025-01/22-01/04

URBROJ: 699-02/1-22-13

Zagreb, 27. travnja 2022.

**SADRŽAJ**

[1. UVOD 5](#_Toc100909890)

[2. PRAVNI OKVIR I UNUTARNJE USTROJSTVO 6](#_Toc100909891)

[2.1. PRAVNI OKVIR 6](#_Toc100909892)

[2.2. TIJELA AGENCIJE 7](#_Toc100909893)

[2.2.1. Upravno vijeće 7](#_Toc100909894)

[2.2.2. Ravnatelj 8](#_Toc100909895)

[2.3. UNUTARNJE USTROJSTVO AGENCIJE 9](#_Toc100909896)

[3. DJELOKRUG 11](#_Toc100909897)

[3.1. ISTRAŽIVANJE NESREĆA I OZBILJNIH NEZGODA ZRAKOPLOVA 11](#_Toc100909898)

[3.1.1. Istrage 11](#_Toc100909899)

[3.1.2. Obavješćivanje 12](#_Toc100909900)

[3.1.3. Otvorene istrage 13](#_Toc100909901)

[3.1.4. Završene istrage 16](#_Toc100909902)

[3.1.5. Sigurnosne preporuke 19](#_Toc100909903)

[3.1.6. Nacionalna baza podataka o događajima povezanim sa sigurnošću, nesrećama, ozbiljnim nezgodama i nezgodama zrakoplova 22](#_Toc100909904)

[3.1.7. Sudjelovanje u domaćim i inozemnim aktivnostima 23](#_Toc100909905)

[3.2. ISTRAŽIVANJE NESREĆA I NEZGODA U POMORSKOM PROMETU 24](#_Toc100909906)

[3.2.1. Istrage 24](#_Toc100909907)

[3.2.2. Obavješćivanje 25](#_Toc100909908)

[3.2.3. Otvorene istrage 27](#_Toc100909909)

[3.2.4. Završene istrage 29](#_Toc100909910)

[3.2.5. Sigurnosne preporuke 33](#_Toc100909911)

[3.2.6. Baze podataka o pomorskim nesrećama i nezgodama 36](#_Toc100909912)

[3.2.7. Sudjelovanje u domaćim i inozemnim aktivnostima 37](#_Toc100909913)

[3.3. ISTRAŽIVANJE NESREĆA I INCIDENATA U ŽELJEZNIČKOM PROMETU 39](#_Toc100909914)

[3.3.1. Istrage 40](#_Toc100909915)

[3.3.2. Obavješćivanje 40](#_Toc100909916)

[3.3.3. Otvorene istrage 41](#_Toc100909917)

[3.3.4. Završene istrage 43](#_Toc100909918)

[3.3.5. Sigurnosne preporuke 49](#_Toc100909919)

[3.3.6. Nacionalna baza podataka o nesrećama i incidentima u željezničkom prometu 53](#_Toc100909920)

[3.3.7. Sudjelovanje u domaćim i inozemnim aktivnostima 53](#_Toc100909921)

[4. LJUDSKI RESURSI 55](#_Toc100909922)

[4.1. NOVA ZAPOŠLJAVANJA 55](#_Toc100909923)

[4.2. ŠKOLOVANJE I STRUČNO USAVRŠAVANJE ZAPOSLENIKA 55](#_Toc100909924)

[4.2.1. Školovanje i stručno usavršavanje istražitelja zrakoplovnih nesreća 55](#_Toc100909925)

[4.2.2. Školovanje i stručno usavršavanje istražitelja pomorskih nesreća 55](#_Toc100909926)

[4.2.3. Školovanje i stručno usavršavanje istražitelja željezničkih nesreća 56](#_Toc100909927)

[5. MATERIJALNO-TEHNIČKI i OSTALI RESURSI 57](#_Toc100909928)

[5.1. MATERIJALNI RESURSI 57](#_Toc100909929)

[5.2. PRIRUČNICI I PISANE PROCEDURE 57](#_Toc100909930)

[5.2.1. Priručnik kvalitete 57](#_Toc100909931)

[5.2.2. Operacijski priručnici i pisane procedure za potrebe stručnog rada Agencije 57](#_Toc100909932)

[5.2.3. Ostale pisane procedure 58](#_Toc100909933)

[6. SURADNJA S DRUGIM NADLEŽNIM TIJELIMA 59](#_Toc100909934)

[7. FINANCIJSKI IZVJEŠTAJ 61](#_Toc100909935)

[8. PRILOZI 68](#_Toc100909936)

[PRILOG 1 – STATISTIČKI PODACI O DOGAĐAJIMA UGROŽAVANJA SIGURNOSTI U ZRAČNOM PROMETU U 2021. GODINI 68](#_Toc100909937)

[PRILOG 2 – STATISTIČKI PODACI O NESREĆAMA I NEZGODAMA U POMORSKOM PROMETU U 2021. GODINI 73](#_Toc100909938)

[PRILOG 3 – STATISTIČKI PODACI O NESREĆAMA I INCIDENTIMA U ŽELJEZNIČKOM PROMETU U 2021. GODINI 78](#_Toc100909939)

**Popis tablica, grafikona i slika**

[Tablica 1. Nesreće i ozbiljne nezgode zrakoplova koje su se dogodile tijekom 2021. godine 13](#_Toc100910125)

[Tablica 2. Oznake kategorije zrakoplova 15](#_Toc100910126)

[Tablica 3. Nacrti Završnih izvješća izrađeni u 2021. godini 16](#_Toc100910127)

[Tablica 4. Završna izvješća objavljena u 2021. godini 17](#_Toc100910128)

[Tablica 5. Istrage zatvorene Odlukom u 2021. godini 19](#_Toc100910129)

[Tablica 6. Sigurnosne preporuke izdane u 2021. godini 20](#_Toc100910130)

[Tablica 7. Podjela ukupnog broja pomorskih nesreća ili nezgoda ovisno o području Uredbe 26](#_Toc100910131)

[Tablica 8. Privremene izjave objavljene u 2021. godini 27](#_Toc100910132)

[Tablica 9. Nacrti Završnih izvješća u 2021. godini 28](#_Toc100910133)

[Tablica 10. Završna izvješća u 2021. godini 30](#_Toc100910134)

[Tablica 11. Sigurnosne preporuke izdane u 2021. godini 33](#_Toc100910135)

[Tablica 12. Sigurnosne preporuke prenesene iz 2019. i 2020. godine 34](#_Toc100910136)

[Tablica 13. Otvorene istrage u 2021. godini 41](#_Toc100910137)

[Tablica 14. Nacrti konačnih izvješća u 2021. godini 42](#_Toc100910138)

[Tablica 15. Konačna izvješća u 2021. godini 43](#_Toc100910139)

[Tablica 16. Sigurnosne preporuke objavljene u 2021. godini 50](#_Toc100910140)

[Grafikon 1. Prikaz broja zrakoplovnih nesreća i ozbiljnih nezgoda u razdoblju od 2010. do 2021. godine 68](#_Toc100910141)

[Grafikon 2. Prikaz broja smrtno stradalih osoba u zrakoplovnim nesrećama od 2010. do 2021. godine 69](#_Toc100910142)

[Grafikon 3. Prikaz zrakoplovnih nesreća i ozbiljnih nezgoda prema oznakama kategorije zrakoplova u 2021. godini 70](#_Toc100910143)

[Grafikon 4. Prikaz broja događaja ugrožavanja sigurnosti zračnog prometa po godinama 71](#_Toc100910144)

[Grafikon 5. Prikaz broja događaja ugrožavanja sigurnosti zračnog prometa po mjesecima u 2021. godini 72](#_Toc100910145)

[Grafikon 6. Broj obavijesti o događajima na moru od 2017. do 2021. godine ovisno o tijelu koje obavješćuje 73](#_Toc100910146)

[Grafikon 7. Odnos broja pomorskih nesreća ili nezgoda i ostalih događaja na moru od 2017. do 2021. godine 74](#_Toc100910147)

[Grafikon 8. Odnos broja pomorskih nesreća ili nezgoda ovisno o području Uredbe od 2017. do 2021. godine 75](#_Toc100910148)

[Grafikon 9. Ozbiljnost pomorskih nesreća i nezgoda koje se odnose na područje Uredbe od 2017. do 2021. godine 76](#_Toc100910149)

[Grafikon 10. Broj pokrenutih istraga pomorskih nesreća ili nezgoda koje se odnose na područje Uredbe od 2017. do 2021. godine 77](#_Toc100910150)

[Grafikon 11. Prikaz odnosa broja notifikacija, očevida događaja i otvorenih istraga u željezničkom prometu u 2021. 78](#_Toc100910151)

[Grafikon 12. Prikaz odnosa broja notifikacija, očevida događaja i otvorenih istraga u željezničkom prometu od 2014. do 2021. 79](#_Toc100910152)

[Grafikon 13. Prikaz vrsta događaja u željezničkom prometu od 2014. do 2021. 80](#_Toc100910153)

[Grafikon 14. Prikaz vrsta događaja u željezničkom prometu za koje su otvorene istrage u 2021. 81](#_Toc100910154)

[Grafikon 15. Prikaz vrste događaja u željezničkom prometu za koje su otvorene istrage od 2014. do 2021. 82](#_Toc100910155)

[Grafikon 16. Prikaz broja stradalih u željezničkim nesrećama od 2014. do 2021. 83](#_Toc100910156)

UVOD

Agencija za istraživanje nesreća u zračnom, pomorskom i željezničkom prometu (u daljnjem tekstu: Agencija), osnovana je 2013. godine Zakonom o osnivanju Agencije za istraživanje nesreća u zračnom, pomorskom i željezničkom prometu („Narodne novine“, broj 54/13 i 96/18 u daljnjem tekstu: Zakon), kao pravna osoba koja na temelju javnih ovlasti samostalno obavlja poslove određene Zakonom, kao djelatnosti od interesa za Republiku Hrvatsku.

Osnovna zadaća Agencije je neovisno, stručno, efikasno i racionalno obavljanje poslova i javnih ovlasti koji su temeljem Zakona stavljeni u nadležnost Agencije, sa svrhom aktivnog utjecaja na sigurnost zračnog, pomorskog i željezničkog prometa, te sprječavanja budućih nesreća putem sigurnosnih preporuka.

Sukladno članku 17. Zakona, Agencija je dužna podnositi Vladi Republike Hrvatske godišnje izvješće o svom radu koje obuhvaća cjelovitu analizu stanja u području rada i poslovanja Agencije, uključujući i godišnji financijski izvještaj.

Slijedom navedenog, Godišnje izvješće o radu Agencije za 2021. godinu sadržajno obuhvaća osnovne podatke o Agenciji, podatke iz djelokruga Agencije u sva tri prometna područja, podatke o ljudskim, materijalno-tehničkim i ostalim resursima kojima je Agencija tijekom godine raspolagala, suradnji sa stranim istražnim tijelima, kao i izvještaj o izvršenju godišnjeg financijskog plana.

Ravnateljica

Alana Vukić, mag. iur.

PRAVNI OKVIR I UNUTARNJE USTROJSTVO

## PRAVNI OKVIR

Osim Zakona, pravni okvir na kojem se temelji djelovanje i rad Agencije proizlazi i iz akata sekundarnog zakonodavstva Europske unije koji obvezuju države članice na osnivanje neovisnih tijela za provođenje sigurnosnih istraga, te zakona kojima se uređuje zračni promet, pomorstvo, te sigurnost i interoperabilnost željezničkog prometa, odnosno propisa donesenih za njihovu provedbu, i to iz:

* Zakona o zračnom prometu („Narodne novine“, broj 69/09, 84/11, 54/13, 127/13 i 92/14)
* Uredbe (EU) br. 996/2010 Europskog parlamenta i Vijeća od 20. listopada 2010. o istragama i sprječavanju nesreća i nezgoda u civilnom zrakoplovstvu i stavljanju izvan snage Direktive 94/56/EZ (SL L 295, 12.11.2010., str. 35.)
* Pomorskog zakonika („Narodne novine“, broj 181/04, 76/07, 146/08, 61/11, 56/13, 26/15, 17/19)
* Uredbe o načinu i uvjetima za obavljanje sigurnosnih istraga pomorskih nesreća i nezgoda („Narodne novine“, broj 122/15)
* Zakona o sigurnosti i interoperabilnosti željezničkog sustava („Narodne novine“, broj 63/20).

Agencija je osnovana kao pravna osoba s javnim ovlastima. Osnivač Agencije je Republika Hrvatska, a osnivačka prava obavlja Vlada Republike Hrvatske.

Agencija je funkcionalno i organizacijski neovisna od svih tijela nadležnih za zračni, pomorski i željeznički promet kao i od svih pravnih i fizičkih osoba te potpuno autonomno provodi sigurnosne istrage sa svrhom i zadatkom utvrđivanja uzroka nesreća, te s tim u vezi izdavanja sigurnosnih preporuka u cilju sprječavanja nesreća i nezgoda u budućnosti. Pritom, smisao sigurnosne istrage nikako nije utvrđivanje krivnje i odgovornosti pojedinca.

Sigurnosna (tehnička) istraga koju provodi Agencija uključuje prikupljanje, pohranjivanje i analizu informacija, utvrđivanje činjenica i okolnosti pod kojima se konkretni događaj dogodio, izradu završnog izvješća i, kada je to moguće, predlaganje sigurnosnih preporuka.

Cilj sigurnosne istrage nije utvrđivanje krivnje i odgovornosti pojedinca, već sprječavanje nesreća i nezgoda u budućnosti, čime se utječe na poboljšanje sigurnosti u zračnom, pomorskom i željezničkom prometu.

Sredstva potrebna za redovitu djelatnost Agencije osiguravaju se u državnom proračunu Republike Hrvatske.

Agencija je započela s radom 29. srpnja 2013. godine, kada je upisana u sudski registar Trgovačkog suda u Zagrebu, te je istog dana preuzela poslove Agencije za istraživanje nesreća i ozbiljnih nezgoda zrakoplova i poslove Ministarstva mora, prometa i infrastrukture koji su se odnosili na sigurnosne istrage pomorskih nesreća i nezgoda, te istraživanje ozbiljnih nesreća i izvanrednih događaja u željezničkom prometu.

Danom upisa Agencije u sudski registar prestala je s radom Agencija za istraživanje nesreća i ozbiljnih nezgoda zrakoplova.

* 1. **TIJELA AGENCIJE**

Sukladno odredbama Zakona i Statuta, tijela Agencije su Upravno vijeće i ravnatelj.

* + 1. Upravno vijeće

Upravno vijeće upravlja Agencijom, te obavlja sljedeće poslove:

* donosi Statut Agencije i druge opće akte
* donosi godišnji program rada i razvoja Agencije te nadzire njegovo izvršavanje
* donosi financijski plan i završni račun Agencije
* raspisuje natječaj za izbor ravnatelja, te imenuje i razrješava ravnatelja i zamjenika ravnatelja
* daje suglasnost za imenovanje i razrješenje glavnih istražitelja
* odlučuje o drugim pitanjima utvrđenim Zakonom i Statutom Agencije, kao i o ostalim pitanjima koja se odnose na upravljanje Agencijom.

Članovi Upravnog vijeća svoju dužnost obnašaju bez zasnivanja radnog odnosa u Agenciji.

Upravno vijeće Agencije čine tri člana koje, nakon javnog natječaja koji provodi Ministarstvo mora, prometa i infrastrukture, imenuje Vlada na vrijeme od četiri godine, s tim da mogu biti ponovno imenovani.

Predsjednika Upravnog vijeća Agencije dr. sc. Davora Poljaka kao i članove upravnog vijeća dr. sc. Vladu Frančića i dr. sc. Matu Barića imenovala je Vlada Republike Hrvatske na sjednici održanoj 28. svibnja 2021. godine.

Javni natječaj za imenovanje članova Upravnog vijeća Agencije raspisalo je Ministarstvo mora, prometa i infrastrukture te je objavljen u Narodnim novinama broj 19/21od 24. veljače 2021.

Predsjednik i članovi Upravnog vijeća imenovani su na mandatno razdoblje od četiri godine.

Krajem 2021. godine, Upravno vijeće Agencije donijelo je Godišnji program rada i razvoja Agencije za 2022. godinu i usvojilo Financijski plan poslovanja Agencije za 2022. godinu, te je započeta procedura ishođenja pozitivnih mišljenja nadležnih tijela prije podnošenja Vladi Republike Hrvatske radi davanja odobrenja.

* + 1. Ravnatelj

Agenciju zastupa i predstavlja ravnatelj. Predviđeno je da Agencija ima i zamjenika ravnatelja.

Ravnatelj organizira i vodi rad i poslovanje Agencije, poduzima sve pravne radnje u ime i za račun Agencije, zastupa Agenciju u svim postupcima pred sudovima, upravnim i drugim državnim tijelima te pravnim osobama s javnim ovlastima, a u granicama svojih ovlasti može dati punomoć drugoj osobi za zastupanje Agencije u pravnom prometu.

Uz navedeno, ravnatelj obavlja sljedeće poslove:

* osigurava funkcionalnu i organizacijsku nezavisnost Agencije od svih tijela nadležnih za zračni, pomorski i željeznički promet te od svih pravnih i fizičkih osoba
* rukovodi, koordinira i organizira poslovanje svih ustrojstvenih jedinica Agencije
* obavlja poslove izvršavanja proračuna Agencije te nadzire zakonitost rada i poslovanja
* planira i poduzima mjere i aktivnosti za osiguranje stručnog i učinkovitog rada Agencije
* vodi brigu o stanju i potrebitoj nabavi materijalno-tehničkih sredstava za rad te ostalim uvjetima kojima se osigurava redovno obavljanje djelatnosti i javnih ovlasti Agencije
* priprema, predlaže i sklapa odgovarajuće sporazume s drugim istražnim tijelima
* ostvaruje suradnju i razmjenu informacija s nacionalnim regulatornim tijelima i regulatornim tijelima Europske unije
* ostvaruje suradnju i razmjenu informacija s drugim sličnim istražnim tijelima u državama članicama Europske unije
* poduzima potrebne edukacijske, organizacijske i druge aktivnosti glede ustrojstva odgovarajućih nacionalnih baza podataka te poduzima aktivnosti za povezivanje i razmjenu informacija s odgovarajućim bazama podataka nadležnih tijela Europske unije
* predlaže Upravnom vijeću donošenje općih i pojedinačnih akata Agencije
* samostalno donosi odluke u vezi s obavljanjem poslova iz djelatnosti Agencije, osim onih koje su, temeljem zakonskih propisa i/ili općih akata Agencije, u isključivoj nadležnosti glavnih istražitelja.

Ravnatelj Agencije se ne miješa i ne utječe na stručni rad Agencije vezan uz provođenje istraga nesreća, sadržaj i rokove objava preliminarnih i konačnih izvješća, odnosno sadržaj i rokove objava sigurnosnih preporuka, koji su temeljem zakonskih propisa i općih akata Agencije, u isključivoj nadležnosti glavnih istražitelja i istražiteljskih timova.

Zamjenik ravnatelja Agencije zamjenjuje ravnatelja u slučaju njegove odsutnosti ili spriječenosti i obavlja druge poslove određene Statutom i drugim općim aktima Agencije.

Ravnatelja i zamjenika ravnatelja Agencije, na temelju javnog natječaja, imenuje Upravno vijeće Agencije na razdoblje od pet godina, te mogu biti ponovno imenovani.

Nakon provedenog javnog natječaja za izbor i imenovanje ravnatelja objavljenog u Narodnim Novinama broj 114/2021 od 22. listopada 2021. godine Upravno vijeće izabire kandidatkinju Alanu Vukić, mag. iur., koja je počela s radom 1. veljače 2022. godine.

## UNUTARNJE USTROJSTVO AGENCIJE

Unutarnje ustrojstvo Agencije određeno je Statutom Agencije za istraživanje nesreća u zračnom, pomorskom i željezničkom prometu i prikazano je na donjem dijagramu.

Agencija je, u obavljanju svojih javnih ovlasti, funkcionalno podijeljena radi obavljanja sljedećih grupa poslova:

1. Administrativno-upravna, te materijalno-tehnička grupa poslova za čiju provedbu je nadležan i odgovoran ravnatelj Agencije. Drugim riječima, ravnatelj Agencije zadužen je za stvaranje pravnih, organizacijskih te financijsko-materijalnih i drugih uvjeta logističke potpore stručnom radu istražiteljskih timova, te je odgovoran za zakonitost poslovanja Agencije, a ujedno i zastupa Agenciju u pravnom prometu s trećim osobama.

Nakon provedenog javnog natječaja Upravno vijeće na 69. sjednici održanoj 14. prosinca 2021. godine izabralo i imenovalo kandidatkinju Alanu Vukić za ravnateljicu Agencije na mandatno razdoblje od 5. godine, počevši od 1. veljače 2022.godine. Poslove ravnatelja Agencije u 2021. godini obavljao je Danko Petrin, vršitelj dužnosti ravnatelja Agencije.

1. Drugu grupu poslova čine stručni, istražiteljski, poslovi za čiju su provedbu nadležni i odgovorni glavni istražitelji, svaki u svom prometnom području, neovisno od svih tijela upravljanja Agencijom, kao i od svih tijela nadležnih za zračni, pomorski i željeznički promet izvan Agencije, te od svih drugih pravnih i fizičkih osoba. Dakle, glavni istražitelji, svaki za pojedino područje istraživanja, vode stručni rad Agencije i odgovorni su za stručni rad Agencije.

DJELOKRUG

Agencija na temelju javne ovlasti, kao djelatnosti od interesa za Republiku Hrvatsku, obavlja:

1. istraživanja nesreća i ozbiljnih nezgoda zrakoplova
2. sigurnosnu istragu u svrhu utvrđivanja uzroka nesreće i predlaganja mjera radi izbjegavanja pomorskih nesreća te unapređivanja sigurnosti plovidbe
3. istraživanja ozbiljnih nesreća u željezničkom prometu, kao i izvanrednih događaja koji su pod određenim okolnostima mogli dovesti do ozbiljnih nesreća.

Svrha istraživanja je sprečavanje nesreća i nezgoda u budućnosti, a ne utvrđivanje krivnje ili odgovornosti.

Istraga koju provodi Agencija uključuje prikupljanje i analizu podataka, izradu zaključaka, uključujući utvrđivanje uzroka, i kada je to prikladno izradu sigurnosnih preporuka kako bi se spriječile nesreće i nezgode u budućnosti i poboljšala sigurnost u zračnom, pomorskom i željezničkom prometu.

## ISTRAŽIVANJE NESREĆA I OZBILJNIH NEZGODA ZRAKOPLOVA

Istraživanje nesreća i ozbiljnih nezgoda zrakoplova provodi unutarnja ustrojstvena jedinica Agencije – Odjel za istrage nesreća u zračnom prometu.

Osim navedene djelatnosti, Odjel za istrage nesreća u zračnom prometu obavlja i sljedeće poslove:

* daje sigurnosne preporuke radi poboljšanja sigurnosti u zračnom prometu
* vodi Nacionalnu bazu podataka
* dostavlja podatke o događajima iz Nacionalne baze podataka u Središnju bazu Europske komisije
* razmjenjuje podatke iz svoje Nacionalne baze podataka s drugim istražnim tijelima uz uvjet očuvanja tajnosti podataka
* daje stručnu pomoć nadležnim istražnim tijelima Republike Hrvatske
* surađuje s tijelima nadležnim za istraživanje zrakoplovnih nesreća u državama članicama Organizacije međunarodnog civilnog zrakoplovstva (ICAO)
* objavljuje rezultate istraživanja poštujući načela tajnosti
* utvrđuje popis stručnjaka za istraživanje zrakoplovnih nesreća.

### Istrage

Istrage nesreća i ozbiljnih nezgoda zrakoplova provode se u skladu s odredbama Zakona o osnivanju Agencije za istraživanje nesreća u zračnom, pomorskom i željezničkom prometu („Narodne novine“, broj 53/14 i 96/18), Zakona o zračnom prometu („Narodne novine“, broj 69/09, 84/11, 54/13, 127/13 i 92/14), Uredbe (EU) br. 996/2010 Europskog parlamenta i Vijeća o istragama i sprječavanju nesreća i nezgoda u civilnom zrakoplovstvu, te Dodatkom 13 ICAO.

Agencija, osim istraga nesreća i ozbiljnih nezgoda zrakoplova, može provesti istragu događaja povezanih sa sigurnošću ukoliko smatra da bi to moglo rezultirati preporukama za poboljšanje sigurnosti, sve sukladno članku 107. stavku 5. Zakona o zračnom prometu („Narodne novine“, broj 69/09, 84/11, 54/13, 127/13 i 92/14) i Uredbe (EU) br. 376/2014 Europskog parlamenta i Vijeća o izvješćivanju, analizi i naknadnom postupanju u vezi s događajima u civilnom zrakoplovstvu.

### Obavješćivanje

Agencija pruža nekoliko mogućnosti za prijavu nesreće, ozbiljne nezgode ili događaja koji ugrožava sigurnost u zračnom prometu:

1. slanjem ispunjenog obrasca na e-mail adresu Odjela za istrage nesreća u zračnom prometu Agencije [air.safety@ain.hr](mailto:air.safety@ain.hr)
2. slanjem ispunjenog obrasca na telefaks Agencije, broj +38518886831
3. ispunjavanjem online obrasca na internet stranici Agencije [www.ain.hr](http://www.ain.hr)
4. telefonskom prijavom na dežurni telefon +385998071301
5. slanjem prijave u formatu kompatibilnom s ECCAIRS-om
6. slanjem prijave putem European Reporting Portala uspostavljenog od strane Europske komisije.

E-mail adresa [air.safety@ain.hr](mailto:air.safety@ain.hr) uspostavljena je u Agenciji kao centralno mjesto na koje korisnici usluga u zračnom prometu mogu dostavljati sve prijave zrakoplovnih nesreća, ozbiljnih nezgoda i događaja koji ugrožavaju sigurnost, a također i sve ostale relevantne informacije koje se odnose na područje zračnog prometa.

Dostupnost istražitelja zrakoplovnih nesreća osigurana je u svako doba na bazi 7/24/365, putem dežurnog broja telefona broj +385998071301 i sukladno rasporedu dežurstva istražitelja.

Obrasci za izvješćivanje propisani su Pravilnikom o provedbi Uredbe (EU) 376/2014 Europskog parlamenta i Vijeća o izvješćivanju, analizi i naknadnom postupanju u vezi s događajima u civilnom zrakoplovstvu („Narodne novine“, broj 107/15), koji je na snazi od 15. studenog 2015. godine.

Standardni obrasci za izvješćivanje su:

1. Izvješće o nesreći i ozbiljnoj nezgodi zrakoplova / Accident or Serious Incident Report
2. Obavezno izvješće o događaju povezanim sa sigurnošću / Mandatory Occurrence Report
3. Dobrovoljno izvješće o događaju povezanim sa sigurnošću / Voluntary Occurrence Report
4. Izvješće o sudaru s pticama / Bird Strike Report
5. Izvješće o događaju s opasnim robama / Dangerous Goods Occurrence Report.

Shodno tome, na internet stranicama Agencije objavljeni su navedeni propisani obrasci u PDF formatu.

Također, na internetskim stranicama Agencije dana je mogućnost i dobrovoljnog izvješćivanja o događajima povezanim sa sigurnošću korištenjem online prijave, tj. unošenjem tekstualnog opisa događaja, koji se prilikom spremanja direktno prosljeđuje na e-mail adresu Odjela za istrage nesreća u zračnom prometu [air.safety@ain.hr](mailto:air.safety@ain.hr).

Ujedno, postoji mogućnost prijavljivanja događaja i putem „European Reporting Portala“ uspostavljenog od strane Europske komisije. Na spomenutom portalu korisnici imaju mogućnost on-line popunjavati obrasce za prijavu događaja, kao pojedinci ili u ime neke organizacije. Također, moguće je događaj prijaviti i anonimno. Prilikom popunjavanja obrasca, korisnik odabire nadležnu državu kojoj želi prijaviti događaj, te se u predmetu kada je odabrana Republika Hrvatska, popunjeni obrazac, u kompatibilnom formatu sa Nacionalnom bazom podataka, automatski prosljeđuje nacionalnom tijelu odgovornom za nacionalnu bazu podataka, odnosno Agenciji. Svi novi događaji ili izmjene u postojećim događajima na tjednoj bazi se sinkroniziraju u Europsku centralnu bazu. Na ovaj način, Agencija je tijekom 2021. godine zaprimila prijave za 616 događaja povezanih sa sigurnošću u zračnom prometu.

Od ukupnog broja događaja, 10 se odnosilo na zrakoplovne nesreće, a 16 na ozbiljne nezgode zrakoplova.

### Otvorene istrage

Na dan 01. siječnja 2021. godine, 8 predmeta bilo je u fazi istrage odnosno imalo je status otvoreno. Od navedenog, tijekom 2021. godine 4 istrage okončane su izdavanjem Završnog izvješća, dok su preostala 4 predmeta zatvorena odlukom glavnog istražitelja zrakoplovnih nesreća zbog nemogućnosti izdavanja sigurnosnih preporuka i izvlačenja pouka koje bi rezultirale podizanjem razine sigurnosti zračnog prometa.

Tijekom 2021. godine Agencija je registrirala 26 predmeta, od čega se 10 odnosilo na zrakoplovne nesreće, a 16 na ozbiljne nezgode.

Od navedenog, Agencija je otvorila 8 istraga, dok 2 predmeta spadaju pod nadležnost stranih istražnih tijela te u jednom od njih Agencija sudjeluje putem ovlaštenog predstavnika.

Za preostalih 16 predmeta istrage nisu otvorene, obzirom da se ne vidi mogućnost izvlačenja korisnih zaključaka i davanja sigurnosnih preporuka. Ovi slučajevi odnose se uglavnom na individualno sportsko rekreativno letenje.

Tablica 1. Nesreće i ozbiljne nezgode zrakoplova koje su se dogodile tijekom 2021. godine

| Red. br. | Vrsta događaja | Datum | Zrakoplov,  registarska oznaka | Mjesto događaja | Oznaka kategorije[[1]](#footnote-1) | Status istrage |
| --- | --- | --- | --- | --- | --- | --- |
| 1. | Ozbiljna nezgoda | 30. 1. 2021. | Cessna 525, 9A-JSC | Antwerp | B | Provodi Belgija |
| 2. | Nesreća | 4. 2. 2021. | Apollo Fox, 9A-UCP | Novo selo | D2 | otvorena |
| 3. | Ozbiljna nezgoda | 21. 2. 2021. | Parajedrilica | Bjelopolje | D2 | nije otvorena |
| 4. | Ozbiljna nezgoda | 4. 4. 2021. | Ovjesna jedrilica | Bizovac | D2 | nije otvorena |
| 5. | Nesreća | 9. 4. 2021. | Parajedrilica | Beletinec | D2 | nije otvorena |
| 6. | Nesreća | 17. 4. 2021. | Parajedrilica | Kupljenovo | D2 | nije otvorena |
| 7. | Ozbiljna nezgoda | 11. 5. 2021. | Piper PA-34, 9A-LEM | Bratina | D1 | nije otvorena |
| 8. | Ozbiljna nezgoda | 27. 5. 2021. | Swing 3, OK-CUO | Gradište | D2 | nije otvorena |
| 9. | Ozbiljna nezgoda | 28. 5. 2021. | Piper PA-44, OM-ARC | Na ruti LZKZ-LDRI | D1 | otvorena |
| 10. | Nesreća | 3. 6. 2021. | Cessna 182D, HA-TUB | Poreč | D1 | otvorena |
| 11. | Ozbiljna nezgoda | 5. 6. 2021. | Parajedrilica | Tribalj | D2 | nije otvorena |
| 12. | Ozbiljna nezgoda | 29. 6. 2021. | Pipistrel Sinus, 9A-UGG | Mlinski kamen | D2 | nije otvorena |
| 13. | Nesreća | 3. 7. 2021. | Parajedrilica | Buzet | D2 | nije otvorena |
| 14. | Nesreća | 22. 7. 2021. | Parajedrilica | Ivanec | D2 | nije otvorena |
| 15. | Nesreća | 3. 8. 2021. | Padobran | Lučko | D2 | nije otvorena |
| 16. | Nesreća | 9. 8. 2021. | Parajedrilica | Kaštelir Labinci | D2 | nije otvorena |
| 17. | Ozbiljna nezgoda | 20. 8. 2021. | Ikarus C42B, D-MFVE | Mali Lošinj | D2 | otvorena |
| 18. | Ozbiljna nezgoda | 4. 9. 2021. | Airbus 321 NEO, SE-ROJ | Split | A | otvorena |
| 19. | Nesreća | 11. 9. 2021. | Padobran | Lučko | D2 | nije otvorena |
| 20. | Ozbiljna nezgoda | 24. 9. 2021. | Airbus 330, EI-HEA | Na ruti OBBI-LIMC | A | otvorena |
| 21. | Nesreća | 29. 9. 2021. | Parajedrilica | Ičići | D2 | nije otvorena |
| 22. | Ozbiljna nezgoda | 30. 9. 2021. | Airbus 320, SU-BPV | Na ruti HRG-DUS | A | Provodi BiH |
| 23. | Ozbiljna nezgoda | 2. 10. 2021. | Pipistrel Virus, YR-CRP | Mokro Polje | D2 | nije otvorena |
| 24. | Ozbiljna nezgoda | 25. 10. 2021. | Cessna 206, YU-BZV | Na ruti LDSB-LDRI | D1 | nije otvorena |
| 25. | Ozbiljna nezgoda | 25. 11. 2021. | Dron | Vrgin most | D2 | nije otvorena |
| 26. | Ozbiljna nezgoda | 17. 12. 2021. | Cessna 172, 9A-DHL | Lučko | D1 | otvorena |

Tijekom 2021. godine zabilježene su dvije ozbiljne nezgode tijekom izvođenja komercijalnih operacija, na teritoriju ili u zračnom prostoru RH, te jedna hrvatskog operatora izvan RH. Također je zabilježena jedna ozbiljna nezgoda tijekom izvođenja komercijalne operacije u zračnom prostoru BiH inozemnog operatora, nakon čega je zrakoplov sletio u hrvatsku zračnu luku. Jedna ozbiljna nezgoda drona se dogodila tijekom testiranja tehničke opreme MUP-a. Sve ostale nesreće i ozbiljne nezgode osim gore spomenutih dogodile su se tijekom korištenja zrakoplova u rekreativne svrhe.

Tablica 2. Oznake kategorije zrakoplova

| Oznaka | Kategorija |
| --- | --- |
| A | Avioni iznad 5700 kg MTOW i helikopteri iznad 3175 kg MTOW korišteni u komercijalnim operacijama |
| B | Avioni ispod 5700 kg MTOW i helikopteri ispod 3175 kg MTOW korišteni u komercijalnim operacijama |
| C | Avioni iznad 2700kg MTOW i helikopteri iznad 3175 kg MTOW korišteni u nekomercijalnim operacijama |
| D1 | Avioni i helikopteri - Zrakoplovi ispod 2700 kg MTOW i helikopteri ispod 3175 kg MTOW korišteni u nekomercijalnim operacijama |
| D2 | Ostali: jedrilice, mikrolaki, paraglideri, itd. - Zrakoplovi ispod 2700 kg MTOW i helikopteri ispod 3175 kg MTOW korišteni u nekomercijalnim operacijama |

O svakoj nesreći i ozbiljnoj nezgodi, Odjel za istrage nesreća u zračnom prometu Agencije je, sukladno odredbama Zakona o zračnom prometu („Narodne novine“, broj 69/09, 84/11, 54/13, 127/13 i 92/14), Uredbe (EU) br. 996/2010 Europskog parlamenta i Vijeća o istragama i sprječavanju nesreća i nezgoda u civilnom zrakoplovstvu i Dodatku 13 ICAO, poslao inicijalnu obavijest o nesreći odnosno ozbiljnoj nezgodi Hrvatskoj agenciji za civilno zrakoplovstvo i ostalim subjektima koji su u određenom slučaju obuhvaćeni navedenim propisima.

Na kraju godine, na dan 31. prosinca 2021. godine, 7 predmeta bilo je u fazi istrage, odnosno imalo status otvoreno.

Nacrti Završnih izvješća

Tijekom 2021. godine izrađeno je ukupno 3 nacrta Završnih izvješća koji su, sukladno odredbama Uredbe (EU) br. 996/2010 Europskog parlamenta i Vijeća o istragama i sprječavanju nesreća i nezgoda u civilnom zrakoplovstvu, te Dodatku 13 ICAO, poslani na očitovanje zainteresiranim stranama.

Do kraja 2021. godine, zaprimljeni su komentari zainteresiranih strana na 3 nacrta Završnih izvješća, te su Nacrti dorađeni u skladu sa zaprimljenim komentarima i u mjeri u kojoj je to Agencija smatrala opravdanim.

Tablica 3. Nacrti Završnih izvješća izrađeni u 2021. godini

| Red. br. | Vrsta događaja | Datum nesreće | Zrakoplov, registarska oznaka | Mjesto događaja | Datum izrade Nacrta ZI |
| --- | --- | --- | --- | --- | --- |
| 1. | Nesreća | 28. 6. 2020. | Rallye 180 TS, 9A-DKK | Aerodrom Sinj | 24. 6. 2021. |
| 2. | Ozbiljna nezgoda | 24. 11. 2020. | Piper PA-44,  9A-DZG | Aerodrom Lučko | 8. 9. 2021. |
| 3. | Ozbiljna nezgoda | 28. 5. 2021. | Piper PA-44,  OM-ARC | Na ruti LZKZ- LDRI | 28. 10. 2021. |

### Završene istrage

U 2021. godini, Odjel za istrage nesreća u zračnom prometu zatvorio je ukupno 9 predmeta.

Od navedenog broja, 5 predmeta okončana su izdavanjem i javnom objavom Završnog izvješća na internetskim stranicama Agencije, dok su 4 predmeta zatvorena odlukom glavnog istražitelja zrakoplovnih nesreća zbog nemogućnosti izdavanja sigurnosnih preporuka i izvlačenja pouka koje bi rezultirale podizanjem razine sigurnosti zračnog prometa.

Završna izvješća

Završno izvješće je dokument kojim se okončava i zatvara određena istraga nesreće ili ozbiljne nezgode zrakoplova, te koji se javno objavljuje na internet stranicama Agencije i šalje svim uključenim stranama.

Završno izvješće izrađuje se u opsegu koji odgovara vrsti i težini nesreće ili ozbiljne nezgode, te se u njemu utvrđuje uzrok nesreće ili ozbiljne nezgode i navodi da je jedini cilj istrage koja se odnosi na sigurnost spriječiti nesreće i nezgode u budućnosti, a ne utvrđivanje krivnje ili odgovornosti pojedinca. Prema potrebi i mogućnostima, završna izvješća sadrže i sigurnosne preporuke.

Završno izvješće izdaje se i javno objavljuje nakon što je Nacrt završnog izvješća dostavljen na očitovanje svim zainteresiranim stranama i nakon što su iste dostavile svoja očitovanja u za to predviđenom roku. Nakon razmatranja dostavljenih očitovanja, Agencija ih ugrađuje u Završno izvješće u mjeri u kojoj to smatra opravdanim.

Tijekom 2021. godine, Odjel za istrage nesreća u zračnom prometu izdao je ukupno 5 Završnih izvješća. Sva Završna izvješća su po završetku istrage javno objavljena na internet stranicama Agencije i dostavljena uključenim stranama.

Tablica 4. Završna izvješća objavljena u 2021. godini

| Red. br. | Vrsta događaja | Datum | Zrakoplov,  registarska oznaka | Mjesto događaja | Datum objave ZI |
| --- | --- | --- | --- | --- | --- |
| 1. | Nesreća | 17. 8. 2019. | Cessna 150M, 9A-DMI | Autocesta A6 | 12. 4. 2021. |
| 2. | Ozbiljna nezgoda | 21. 9. 2019. | Cessna 172N, 9A-DMG | Na ruti LDZL-LDRI | 28. 6. 2021. |
| 3. | Nesreća | 28. 6. 2020. | Rally 180 TS, 9A-DKK | Aerodrom Sinj | 13. 9. 2021. |
| 4. | Ozbiljna nezgoda | 24. 11. 2020. | Piper PA-44, 9A-DZG | Aerodrom Lučko | 15. 11. 2021. |
| 5. | Ozbiljna nezgoda | 28. 5. 2021. | Piper PA-44, OM-ARC | Zračna luka Rijeka | 21. 12. 2021. |

Sažeci Završnih izvješća

1. Nesreća, 17. 08. 2019., zrakoplov Cessna 150M, reg. oznake 9A-DMI, Autocesta A6

Dana 17. 08. 2019. oko 10:45 sati UTC, na letu predmetnog zrakoplova od aerodroma Lučko (LDZL) prema aerodromu Vrsar (LDPV), iznad područja grada Vrbovsko na visini od 5500 ft motor je počeo nepravilno raditi, te gubiti snagu nakon čega je prinudno sletio na autocestu A6 (smjer Rijeka), oko 900 metara prije izlaza Ravna Gora.

U ovoj nesreći nije bilo ozlijeđenih osoba, te je došlo do znatne materijalne štete na zrakoplovu i manje materijalne štete na zaštitnoj ogradi autoceste.

Neposredni uzrok ove nesreće bilo je zaleđivanje rasplinjača motora.

Agencija je izdala sigurnosne preporuke operatoru zrakoplova - školi letenja ECOS, vlasniku zrakoplova - aeroklubu Penkala 1910, pilotima predmetne nesreće, te Hrvatskoj agenciji za civilno zrakoplovstvo (HACZ).

1. Ozbiljna nezgoda, 21. 09. 2019., Cessna 172N, reg. oznake 9A-DMG, na ruti LDZL-LDLO

Dana 21.09.2019. oko 13:00 sati UTC, na letu predmetnog zrakoplova od aerodroma Lučko (LDZL) prema aerodromu Mali Lošinj (LDLO), iznad mjesta Baška (otok Krk), na visini od 5500 ft pilot je osjetio gubitak snage motora i znatne vibracije na istom, nakon čega je izvršio prinudno slijetanje na Zračnu luku Rijeka. U ovoj ozbiljnoj nezgodi nastala je manja materijalna šteta na motoru zrakoplova, dok ozlijeđenih osoba nije bilo.

Neposredni uzrok ove ozbiljne nezgode bio je tehnički kvar na motoru.

Agencija je izdala Sigurnosne preporuke belgijskim civilnim zrakoplovnim vlastima (BCAA), američkim civilnim zrakoplovnim vlastima (FAA), proizvođaču motora tvrtki Lycoming, te belgijskoj tvrtki za generalnu obnovu motora Loma Air.

1. Nesreća, 28. 06. 2020., zrakoplov Rally 180 TS, reg. oznake 9A-DKK, Aerodrom Sinj

Dana 28. lipnja 2020., oko 19:25 sati po lokalnom vremenu, na Aerodromu Sinj (LDSS) je prilikom slijetanja aviona tipa Rallye 180 TS, došlo do nesreće kada je avion užetom za vuču jedrilice zahvatio žensku osobu koja je pretrčavala uzletno-sletnu stazu. Tom prilikom spomenuta osoba zadobila je teže tjelesne ozljede, dok je avion sigurno sletio bez oštećenja.

Do ove nesreće došlo je zbog neovlaštenog prelaska osoba preko uzletno sletne staze.

AIN je izdala sigurnosnu preporuku vlasniku Aerodroma – Gradu Sinju i operatoru Aerodroma–Aeroklubu Sinj.

1. Ozbiljna nezgoda, 24. 11. 2020., zrakoplov PA-44-180, reg. oznake 9A-DZG, Aerodrom Lučko

Dana 24. 11. 2020. oko 14:55 sati, avion je sletio na stazu Aerodroma lučko bez izvučenog stajnog trapa. U avionu su se nalazile dvije osobe, student i instruktor. U predmetnoj ozbiljnoj nezgodi nije došlo do tjelesnih ozljeda. Zrakoplov je djelomično oštećen.

Istragom je utvrđeno da je ova ozbiljna nezgoda uzrokovana ljudskim čimbenikom.

Obzirom na prikupljene informacije tijekom Sigurnosne istrage Agencija je izdala sigurnosne preporuke operatoru aerodroma Lučko, AK Zagreb i operatoru predmetnog aviona, FPZ-HZNS-u.

1. Ozbiljna nezgoda, 28. 05. 2021., zrakoplov PA-44, reg. oznake OM-ARC, na ruti LZKZ-LDRI

Dana 28. 05. 2021., na ruti LZKZ (Košice, Slovačka) – LDRI (Rijeka, Hrvatska), došlo je do potpunog gubitka električne energije na zrakoplovu. Zrakoplov je sletio na ZL. Rijeka sa uvučenim stajnim trapom. U zrakoplovu su se nalazile tri osobe, pilot i dva putnika. U predmetnoj ozbiljnoj nezgodi nije došlo do tjelesnih ozljeda. Na zrakoplovu je nastala manja materijalna šteta.

Istragom je utvrđeno da je ova ozbiljna nezgoda uzrokovana ljudskim čimbenikom.

AIN je izdala sigurnosnu preporuke Slovačkim zrakoplovnim vlastima i mehaničaru održavanja.

Odluke

Tijekom 2021. godine, 4 predmeta zatvorena su Odlukom glavnog istražitelja zrakoplovnih nesreća, s obzirom da je u tijeku istrage zaključeno da iste ne mogu rezultirati izdavanjem sigurnosnih preporuka kojima bi se utjecalo na sprječavanje nesreća i nezgoda u budućnosti i poboljšanje sigurnosti u zračnom prometu.

Tablica 5. Istrage zatvorene Odlukom u 2021. godini

|  |  |  |  |  |
| --- | --- | --- | --- | --- |
| Red. br. | Vrsta događaja | Datum | Zrakoplov | Mjesto |
| 1. | Nesreća | 15. 10. 2018. | jedrilica | Jelas, Sl.Brod |
| 2. | Nesreća | 21. 7. 2019. | Zodiac (Zenair ZH-601) | Galovac, Bjelovar |
| 3. | Ozbiljna nezgoda | 28. 3. 2019. | Dron | Jarun, Zagreb |
| 4. | Ozbiljna nezgoda | 8. 11. 2019. | Avion Cessna 525A | LIMM FIR |

### Sigurnosne preporuke

Sigurnosne preporuke mogu se izdati u bilo kojoj fazi istrage, na temelju informacija dobivenih u istrazi ili iz drugih izvora kao što su analize ili studije sigurnosnog stanja. Sigurnosne preporuke se izdaju u svrhu sprječavanja nesreća i nezgoda u budućnosti, a samim time i poboljšanja zrakoplovne sigurnosti, te ne utvrđuju krivnju ili odgovornost pojedinca.

U 2021. godini, Odjel za istrage nesreća u zračnom prometu Agencije izdao je ukupno 14 sigurnosnih preporuka.

Do kraja 2021. godine zatvoreno je ukupno 12 preporuka izdanih tijekom godine s obzirom da su za njih dobivene povratne informacije o poduzetim mjerama, dok se preostale dvije preporuke nastavljaju pratiti.

Tablica 6. Sigurnosne preporuke izdane u 2021. godini

| Evidencijski broj preporuke | Adresat | Sažetak preporuke | Status |
| --- | --- | --- | --- |
| AIN/04-SR-01/2020 | AK Penkala 1910 | Vlasnik predmetnog zrakoplova bi trebao zamijeniti Pilotski priručnik zrakoplova 1977, sa Vlasničkim priručnikom Cessna 150 - 1975, sukladno proizvođačevim uputama. | Zatvoreno |
| AIN/04-SR-02/2020 | ECOS pilot school-aircharter d.o.o | Operator zrakoplova bi trebao provjeriti primjenjivost pripadajuće Liste provjere (Check list) aviona prije početka letačkih operacija. | Zatvoreno |
| AIN/04-SR-03/2020 | Piloti zrakoplova Cessna 150 | Piloti zrakoplova Cessna 150, bi se trebali prije leta u potpunosti upoznati sa procedurama za slučaj nužde, prije leta, kako proizvođač i navodi u pripadajućem Vlasničkom priručniku predmetnog aviona, kako bi u što ranijoj fazi mogli prepoznati potencijalne probleme vezane za rad motora, te kako bi mogli adekvatno reagirati. | Zatvoreno |
| AIN/04-SR-04/2020 | HACZ | HACZ bi trebala tijekom svojih redovnih i vanrednih nadzora zračnih operacija (subjekata uključenih u operacije zrakoplova) povećati pozornost na ispravnost pripadajućih letačkih priručnika i usklađenost istih s uputama i važećim revizijama proizvođača. | Zatvoreno |
| AIN/04-SR-06/2020 | Loma Air | Organizacija za održavanje bi trebala utvrditi plan kojim bi se kultura prijava događaja povezanih sa sigurnošću podigla na razinu koja bi odgovarala obujmu poslova koje tvrtka obavlja. | Zatvoreno |
| AIN/04-SR-07/2020 | BCAA | Belgijske zrakoplovne vlasti bi trebale tijekom svojeg nadzora Organizacije za održavanje, tvrtke Loma Air, podržati postupke opisane u Sigurnosnoj preporuci AIN04-SR-06/2020. | Zatvoreno |
| AIN/04-SR-08/2020 | Lycoming | Tvrtka Lycoming trebala bi izvršiti analizu postojećeg proizvodnog procesa izrade klackalica ventila kako bi se sa sigurnošću otklonila mogućnost pojave pronađenih neravnina oko otvora za podmazivanje. | Zatvoreno |
| AIN/04-SR-09/2020 | FAA | FAA bi trebao provesti provjeru usklađenosti kompanijskih procedura proizvođača motora, tvrtke Lycoming, sa trenutno važećom regulativom vezanom za prijavu događaja povezanim sa sigurnošću. | Zatvoreno |
| AIN/04-SR-01/2021 | Grad Sinj | U svrhu podizanja razine sigurnosti letačkih operacija, kao i sigurnosti građana koji se zateknu na području aerodroma, vlasnik Aerodroma Sinj – Grad Sinj trebao bi izraditi zaštitnu ogradu oko površine aerodroma. | Zatvoreno |
| AIN/04-SR-02/2021 | Aerodrom Sinj | Operator aerodroma aeroklub Sinj trebao bi izraditi operativne procedure za vuču jedrilica, slijetanje sa pričvrščenim konopom i odbacivanje konopa, te ih uvrstiti u „Naputak o uporabi aerodroma Sinj“. | Zatvoreno |
| AIN/04-SR-03/2021 | AK Zagreb | Operator aerodroma Lučko - AK Zagreb, trebao bi izraditi procedure za izvanredno slijetanje motornih zrakoplova na USS10/28R, sukladno preporuci HKZP-a koja glasi: „Dostaviti prijedlog operatoru aerodroma Lučko da se u Naputak o uporabi aerodroma uvrsti mogućnost i uvjeti za izvanredno slijetanje motornih zrakoplova na USS10/28R.“ | Zatvoreno |
| AIN/04-SR-04/2021 | FPZ-HZNS | FPZ-HZNS bi trebao analizom predmetnog događaja ispraviti dosadašnju praksu kojom se Liste provjera ne koriste u svakoj za to predviđenoj situaciji. | Zatvoreno |
| AIN/04-SR-05/2021 | SCAA | Slovačke civilne zrakoplovne vlasti bi trebale tijekom svog nadzora podržati mehaničara održavanja pri uvođenju postupaka i metoda za smanjenje pogreške prilikom izvođenja radova održavanja jedne osobe, opisanih u Odluci 2020/002/R, AMC1 ML.A.402(b)(8). | Otvoreno |
| AIN/04-SR-06/2021 | Mehaničar održavanja predmetnog zrakoplova | Mehaničar predmetnog zrakoplova bi trebao tijekom održavanja zrakoplova uvesti postupke i metode za smanjenje pogreške prilikom izvođenja radova održavanja jedne osobe, opisanih u Odluci 2020/002/R, AMC1 ML.A.402(b)(8). | Otvoreno |

Istražna tijela država članica su sve izdane sigurnosne preporuke, kao i dobivene odgovore na te preporuke, dužna evidentirati u SRIS (Safety Recommendation Information System) bazi podataka Europske unije kroz koju se sigurnosne preporuke razmjenjuju s Europskom središnjom bazom podataka, te se na taj način prati njihova daljnja implementacija.

Agencija je u ECCAIRS bazu podataka unijela svih 14 sigurnosnih preporuka izdanih tijekom 2021. godine.

### Nacionalna baza podataka o događajima povezanim sa sigurnošću, nesrećama, ozbiljnim nezgodama i nezgodama zrakoplova

Agencija vodi Nacionalnu bazu podataka o događajima povezanima sa sigurnošću, nesrećama, ozbiljnim nezgodama i nezgodama zrakoplova sukladno članku 109. Zakona o zračnom prometu („Narodne novine“, broj 69/09, 84/11, 54/13, 127/13 i 92/14).

Za vođenje Nacionalne baze podataka Agencija koristi programsko rješenje ECCAIRS (European Coordination Centre for Accident and Incident Reporting Systems) - skup aplikacija koje zajedno pružaju potpuno rješenje za prikupljanje, prikaz, razmjenu i analizu događaja vezano uz sigurnost u prometu. Agencija koristi posljednju verziju programskog rješenja ECCAIRS 2.

Agencija je, sukladno Uredbi (EU) br. 376/2014 Europskog parlamenta i Vijeća od 3. travnja 2014. o izvješćivanju, analizi i naknadnom postupanju u vezi s događajima u civilnom zrakoplovstvu, te Pravilniku o provedbi Uredbe (EU) 376/2014 Europskog parlamenta i Vijeća od 3. travnja 2014. o izvješćivanju, analizi i naknadnom postupanju u vezi s događajima u civilnom zrakoplovstvu („Narodne novine“, broj 107/15), kontaktna točka prema Europskoj uniji za upravljanje Nacionalnom bazom podataka, te razmjenu podataka s Europskom središnjom bazom podataka.

Slijedom navedenog, Agencija ima pristup Europskoj središnjoj bazi podataka (ECR – European Central Repository), zbog potrebe raznih analiza. Europska središnja baza podataka objedinjava informacije o događajima u zračnom prometu svih zemalja članica, s ciljem povećanja sigurnosti zračnog prometa.

Agencija je ujedno, sukladno članku 8. Uredbe (EU) br. 376/2014, obvezna dostavljati podatke o događajima iz Nacionalne baze podataka u Europsku središnju bazu podataka. Integracija podataka iz Nacionalne baze podataka u Europsku središnju bazu podataka je automatizirani postupak koji se kontinuirano, nakon pregleda i validacije od strane istražitelja zrakoplovnih nesreća Agencije.

Uz mogućnost ručnog unosa zaprimljenog događaja u nacionalnu bazu, moguć je i automatski uvoz kompatibilnog formata događaja direktno u nacionalnu bazu, uz automatsku provjeru podataka zaprimljenog obrasca putem ECCAIRS programa. Na taj način automatiziran je proces dobivanja popunjenih obrazaca koje Agencija zaprimi ili direktno od organizacije koja ima implementiran kompatibilni format u svoj vlastiti sustav izvještavanja. Time se ubrzava sam proces unosa zaprimljenog događaja u Nacionalnu bazu, kao i proces ažuriranja postojećeg događaja nakon zaprimljene analize.

U razdoblju od 2010. godine pa do kraja 2021. godine, u Nacionalnoj bazi podataka o događajima povezanim sa sigurnošću, nesrećama, ozbiljnim nezgodama i nezgodama zrakoplova, ukupno je evidentirano 7065 predmeta, i to 114 nesreće, 98 ozbiljnih nezgoda i 6853 događaja ugrožavanja sigurnosti u zračnom prometu.

### Sudjelovanje u domaćim i inozemnim aktivnostima

* Local Single European Sky Implementation Plan

Tijekom 2021. godine, Agencija je sudjelovala u izradi LSSIP - Local Single Sky Implementation, koji zasebno izrađuju sve članice EUROCONTROL-a (Europske organizacije za sigurnost zračne plovidbe). LSSIP je integralni dio ESSIP (European Single Sky Implementation) mehanizama, koji se sastoji od kratkoročnih i srednjoročnih planova implementacije i aktivnosti zemalja ECAC-a (European Civil Aviation Conference) za dostizanje ciljeva implementacije koji su uspostavljeni LSSIP-om, te za poboljšanje performansi nacionalnih ATM sustava. Agencija je participirala u izradi LSSIP-a u dijelu koji se odnosi na opis nacionalnog istražnog tijela i njegovih temeljnih zadaća, poglavito imajući na umu unutarnji ustroj i organizaciju rada Agencije.

Tijekom listopada 2021. godine održan je videokonferencijski sastanak vezan uz prethodno navedene teme.

* ENCASIA (European Network of Civil Aviation Safety Investigation Authorities)

Agencija je član ENCASIA-e (European Network of Civil Aviation Safety Investigation Authorities) - Europske mreže tijela za istrage zrakoplovnih nesreća zemalja članica Europske unije, te putem svog predstavnika aktivno sudjeluje u njenom radu i prisustvuje sastancima na kojima se obrađuju aktualne teme koje se odnose na područje istraživanja zrakoplovnih nesreća i poboljšanje sustava sigurnosti zračnog prometa u Europi. Članice ENCASIA-e ujedno se redovito upoznaje s aktualnostima u području istraga zrakoplovnih nesreća, kao i specifičnim iskustvima pojedinih istražnih tijela.

Agencija je u 2021. godini putem svojih predstavnika sudjelovala na dva dvodnevna videokonferencijska sastanka ENCASIA-e održana u ožujku i rujnu 2021. godine.

* CASIA (Civil Aviation Safety Investigators Association)

CASIA (Civil Aviation Safety Investigators Association) je međunarodna organizacija sigurnosnih istražitelja u civilnom zrakoplovstvu.

U 2021. godini u travnju je održan dvodnevni godišnji sastanak CASIA na kojem je Agencija sudjelovala putem svog predstavnika.

* ECAC (European Civil Aviation Conference) /ACC 51 Meeting

Predstavnici Agencije sudjelovali su na 54. videokonferencijskom sastanku organizacije ECAC, održanom u lipnju 2021. Teme sastanka bile su pregled dosadašnjeg rada organizacije ECAC, prezentacija nekoliko sigurnosnih istraga u tijeku, te priprema budućeg djelovanja organizacije ECAC.

* ASAR 2021-3 vježba potrage i spašavanja zrakoplova

Agencija je putem svog predstavnika sudjelovala u pripremi i provođenju vježbe potrage i spašavanja zrakoplova pod nazivom ASAR 2021-3 u organizaciji Ministarstva unutarnjih poslova - Ravnateljstva civilne zaštite. Vježba je održana 13. studenog u Zračnoj luci Split.

* Sporazum o suradnji s istražnim tijelom Republike Sjeverne Makedonije

Agencija je u lipnju 2021. godine potpisala sporazum o suradnji u području istraga nesreća i ozbiljnih nezgoda u zračnom prometu s istražnim tijelom Republike Sjeverne Makedonije.

## ISTRAŽIVANJE NESREĆA I NEZGODA U POMORSKOM PROMETU

Sigurnosnu istragu pomorskih nesreća i nezgoda provodi unutarnja ustrojstvena jedinica Agencije – Odjel za istrage nesreća u pomorskom prometu. Istrage se provode u svrhu utvrđivanja uzroka pomorskih nesreća i nezgoda, objave rezultata i predlaganja mjera radi sprječavanja pomorskih nesreća i nezgoda u budućnosti, unaprjeđenja sigurnosti plovidbe i smanjenja opasnosti od onečišćenja s brodova.

Osim navedene djelatnosti, Odjel za istrage nesreća u pomorskom prometu obavlja i sljedeće poslove:

* daje sigurnosne preporuke radi poboljšanja sigurnosti u pomorskom prometu
* vodi nacionalnu bazu podataka o pomorskim nesrećama
* izvještava Europsku komisiju o pomorskim nesrećama i nezgodama te istoj dostavlja podatke o rezultatima sigurnosnih istraga
* razmjenjuje podatke iz nacionalne baze podataka s drugim istražnim tijelima uz uvjet očuvanja tajnosti podataka
* surađuje s tijelima nadležnim za istraživanje pomorskih nesreća na međunarodnoj razini
* priprema, izdaje i objavljuje izvješća pomorske sigurnosne istrage
* prikuplja podatke o poduzetim mjerama za provedbu sigurnosnih preporuka iz izvješća o provedenim sigurnosnim istragama
* surađuje s drugim tijelima u Republici Hrvatskoj u svrhu provođenja pomorske sigurnosne istrage
* utvrđuje popis vanjskih stručnjaka za pojedina područja sigurnosne istrage.

### Istrage

Istrage pomorskih nesreća i nezgoda provode se na temelju Zakona o osnivanju Agencije za istraživanje nesreća u zračnom, pomorskom i željezničkom prometu („Narodne novine“, broj 54/13, 96/18), Uredbe o načinu i uvjetima za obavljanje sigurnosnih istraga pomorskih nesreća i nezgoda („Narodne novine“, broj 122/15), Direktive 2009/18/EZ Europskog parlamenta i Vijeća (o određivanju temeljnih načela o istraživanju nesreća u području pomorskog prometa), IMO Rezolucije MSC.255(84) – kodeks međunarodnih standarda i preporučene prakse o istraživanju pomorskih nesreća i nezgoda, drugih IMO rezolucija, IMO cirkularnih pisama i smjernica iz područja sigurnosnih istraga pomorskih nesreća i nezgoda te na temelju smjernica Europske agencije za sigurnost pomorskog prometa (EMSA).

### Obavješćivanje

Zaprimljene informacije o pomorskim nesrećama i nezgodama Nacionalna središnjica za usklađivanje traganja i spašavanja na moru u Rijeci (MRCC Rijeka) prosljeđuje u obliku obavijesti Agenciji te Ministarstvu mora, prometa i infrastrukture. Agencija također zaprima obavijesti o pomorskim nesrećama i nezgodama od drugih pravnih (Uprava sigurnosti plovidbe MMPI-a, lučke kapetanije i ispostave istih, brodarska društva) ili fizičkih osoba koje imaju saznanje da se dogodila pomorska nesreća ili nezgoda, kao i od istražnih tijela drugih država na globalnoj razini. Na temelju zaprimljene obavijesti o pomorskoj nesreći ili nezgodi, ukoliko se radi o pomorskoj nesreći ili nezgodi iz područja primjene Uredbe, Agencija obavještava istražna tijela drugih bitno zainteresiranih država (ako ti interesi postoje).

Obavijest o događaju pomorske nesreće ili nezgode podnosi se Agenciji elektroničkom poštom, telefonom ili putem Europske informacijske platforme za pomorske nesreće i nezgode (EMCIP) od strane istražnih tijela drugih europskih zemalja te neregistriranih korisnika EMCIP platforme.

Tako je za potrebe obavješćivanja o događajima u svezi pomorskih nesreća i nezgoda, u Agenciji kreirana e-mail adresa: [maritime.safety@ain.hr](mailto:maritime.safety@ain.hr), kao centralno mjesto na koje se mogu dostavljati sve prijave istih, također i sve ostale relevantne informacije koje se odnose na područje pomorskog prometa. Kako bi se osigurala dostupnost istražitelja u svako doba, u Odjelu za istrage nesreća u pomorskom prometu Agencije osigurana je stalna dostupnost istražitelja pomorskih nesreća putem mobilnog telefona na bazi 7/24/365.

S Nacionalnom središnjicom za usklađivanje traganja i spašavanja na moru u Rijeci (MRCC Rijeka) dogovoren je sustav obavješćivanja o pomorskim nesrećama i nezgodama iz nadležnosti Agencije putem navedenog e-maila, a u slučajevima vrlo ozbiljnih pomorskih nesreća (nesreće koje uključuju potpuni gubitak broda, smrtni slučaj ili ozbiljno onečišćenje koje je uzrokovano ili je u svezi s radom broda) i putem mobilnog telefona u najkraćem vremenu.

Dodatno na mogućnost prijave od strane registriranih korisnika (istražnih tijela drugih europskih zemalja), od lipnja 2021. godine i neregistrirani korisnici EMCIP platforme (pravne ili fizičke osobe, bez obzira gdje se na svijetu nalaze) mogu prijaviti pomorsku nesreću ili nezgodu na sljedećoj internet stranici: <https://portal.emsa.europa.eu/emcip-public/#/dashboard> i pritom u padajućoj listi koja sadrži europska istražna tijela odabrati ono nadležno kojemu to žele prijaviti. Prijave nisu anonimne, tj. oni koji prijavljuju moraju naznačiti u kojem svojstvu to čine (putnik, član posade ili netko drugi) te ostaviti svoje ime i kontakt podatke (e-mail adresu koju kroz sustav moraju verificirati te telefonski broj), a kako bi ih se eventualno moglo kontaktirati i zatražiti dodatne informacije.

Tijekom 2021. godine, Odjel za istrage nesreća u pomorskom prometu Agencije zaprimio je ukupno 75 obavijesti o događajima na moru.

Od ukupnog broja zaprimljenih obavijesti o događajima na moru (75), 54 obavijesti se odnosilo na pomorske nesreće i nezgode, dok se preostalih 21 odnosilo na događaje koji nisu kategorizirani kao pomorske nesreće ili nezgode.

Od zaprimljenih 75, 63 obavijesti su zaprimljene od Nacionalne središnjice za usklađivanje traganja i spašavanja na moru u Rijeci (MRCC Rijeka), 2 obavijesti od Ministarstva mora, prometa i infrastrukture, 2 obavijesti od Lučke kapetanije Pula, 1 obavijest od Lučke kapetanije Rijeka te 7 obavijesti od istražnih tijela drugih država.

Od ukupnog broja zaprimljenih obavijesti o pomorskim nesrećama i nezgodama (54), 12 pomorskih nesreća i nezgoda se odnosilo na područje primjene Uredbe o načinu i uvjetima za obavljanje sigurnosnih istraga pomorskih nesreća i nezgoda, dok preostalih 42 nije (Tablica 7).

Tablica 7. Podjela ukupnog broja pomorskih nesreća ili nezgoda ovisno o području Uredbe

|  |  |  |  |
| --- | --- | --- | --- |
| **Pomorska nesreća ili nezgoda** | **Područje Uredbe** | **Nije područje Uredbe** | **Ukupno** |
| vrlo ozbiljna pomorska nesreća | 1 | 17 | 18 |
| ozbiljna pomorska nesreća | 1 | 14 | 15 |
| pomorska nesreća | 8 | 7 | 15 |
| pomorska nezgoda | 2 | 4 | 6 |
| **Ukupno** | **12** | **42** | **54** |

U slučaju vrlo ozbiljne pomorske nesreće iz područja primjene Uredbe, Agencija je pokrenula sigurnosnu istragu. U slučaju ozbiljne pomorske nesreće iz područja primjene Uredbe, Agencija je pokrenula postupak prethodne procjene, na kraju kojeg je, temeljem analize prikupljenih podataka i procjene opravdanosti pokretanja sigurnosne istrage, donijela pisanu i obrazloženu odluku o nepokretanju sigurnosne istrage. U preostalim zabilježenim slučajevima pomorskih nesreća i nezgoda, Agencija je, temeljem prikupljenih podataka i procjene opravdanosti pokretanja sigurnosnih istraga, odlučila da pokretanje istih ne bi dovelo do zaključaka koji bi rezultirali izdavanjem sigurnosnih preporuka.

Sve zaprimljene obavijesti o događajima na moru u 2021. godini unesene su u Hrvatsku informacijsku platformu za pomorske nesreće (CMCIP), dok su sve pomorske nesreće i nezgode iz područja primjene Uredbe unesene i u Europsku informacijsku platformu za pomorske nesreće (EMCIP).

### Otvorene istrage

Na dan 1. siječnja 2021. godine, 5 predmeta je bilo u fazi istrage, odnosno imalo status otvoreno.

Tijekom 2021. godine, pokrenuta je 1 nova sigurnosna istraga. Radi se o vrlo ozbiljnoj pomorskoj nesreći koja se dogodila dana 5. lipnja 2021. godine u popodnevnim satima, kada je ribarski brod „Lokarda“ prilikom povlačenja mreže unutar teritorijalnog mora Republike Hrvatske (oko 15,4 NM južno od otoka Žirje) zahvatio požar u prostoru strojarnice. Iskoristivši svu dostupnu protupožarnu opremu, članovi posade nisu uspjeli ugasiti požar te se isti ubrzo proširio na ostale dijelove broda, a što je članove posade primoralo na evakuaciju. Isti su spašeni od strane ribarskog broda koji je prvi dospio na mjesto nesreće. Kako snage koje su pristupile brodu u pomoć nisu uspjele ugasiti požar, u večernjim satima istoga dana brod je potonuo nedaleko od mjesta pomorske nesreće na dubinu od oko 180 metara.

Na dan 31. prosinca 2021. godine, 4 predmeta je imalo status otvoreno, odnosno bilo u fazi istrage.

Privremene izjave

Na temelju članka 20. Uredbe o načinu i uvjetima za obavljanje sigurnosnih istraga pomorskih nesreća i nezgoda i članka 14. stavka 2. Direktive 2009/18/EZ Europskog parlamenta i Vijeća, a obzirom da su sigurnosne istrage još bile u tijeku, Agencija je na obljetnice pomorskih nesreća izdala Privremene izjave. Sadržaji Privremenih izjava temeljili su se na u tom trenu dostupnim informacijama.

Tijekom 2021. godine, pripremljeno je te na internetskim stranicama Agencije i u Europskoj informacijskoj platformi za pomorske nesreće (EMCIP) objavljeno 5 Privremenih izjava, od čega 2 za vrlo ozbiljne pomorske nesreće te 3 za ozbiljne pomorske nesreće. Od prije spomenutih 5 Privremenih izjava, 2 su Privremene izjave (nesreće stranih brodova: „Rinella M“ i „STI Poplar“) u cijelosti prevedene na engleski jezik te objavljene uz one na hrvatskom jeziku.

Tablica 8. Privremene izjave objavljene u 2021. godini

| Red. br. | Vrsta događaja | Datum događaja | Opis događaja | Mjesto događaja | Datum Privremene izjave |
| --- | --- | --- | --- | --- | --- |
| 1. | Ozbiljna pomorska nesreća | 9. 1. 2019. | Udar i nasukanje brzog putničkog broda „NOVALJA“ | Putnička luka Zadar | 11. 1. 2021. |
| 2. | Vrlo ozbiljna pomorska nesreća | 31. 1. 2018. | Sudar putničkog broda „TIJAT“ i teretnog broda za suhi teret „PLAVI JADRAN“, koji je od posljedica sudara potonuo | Prvićki kanal | 29. 1. 2021. |
| 3. | Ozbiljna pomorska nesreća | 6. 2. 2020. | Otrgnuće s veza te nasukanje teretnog broda za tekući teret pod talijanskom zastavom „RINELLA M“ | Kaštelanski zaljev | 5. 2. 2021. |
| 4. | Ozbiljna pomorska nesreća | 5. 8. 2018. | Udar teretnog broda za tekući teret pod Marshall Islands zastavom „STI POPLAR“ u terminal za prekrcaj tekućih tereta | Terminal tekućih tereta, Ploče | 30. 7. 2021. |
| 5. | Vrlo ozbiljna pomorska nesreća | 13. 11. 2017. | Otrgnuće s veza novogradnje „ULJANIK 520“, nekontrolirano kretanje niz vjetar te sudar s privezanim brodom za opskrbu platformi i prijevoz ljudi „SILNI“, koji je od posljedica sudara potonuo, dok je novogradnja udarila u gat slobodne zone te u obalu brodogradilišta | Uljanik d. d., brodogradilište u Puli / gat Molo Carbone (Slobodna zona luke Pula) | 15. 11. 2021. |

Nacrti Završnih izvješća

Tijekom 2021. godine, izrađena su 2 nacrta Završnih izvješća. Oba nacrta izrađena su sukladno odredbama Uredbe o načinu i uvjetima za obavljanje sigurnosnih istraga pomorskih nesreća i nezgoda („Narodne novine“, broj 122/15) i Direktivi 2009/18/EZ Europskog parlamenta i Vijeća (o određivanju temeljnih načela o istraživanju nesreća u području pomorskog prometa).

Tablica 9. Nacrti Završnih izvješća u 2021. godini

| Red. br. | Vrsta događaja | Datum događaja | Opis događaja | Mjesto događaja | Datum izrade nacrta Završnog izvješća |
| --- | --- | --- | --- | --- | --- |
| 1. | Vrlo ozbiljna pomorska nesreća | 31. 1. 2018. | Sudar putničkog broda „TIJAT“ i teretnog broda za suhi teret „PLAVI JADRAN“, koji je od posljedica sudara potonuo | Prvićki kanal | 15. 10. 2021. |
| 2. | Ozbiljna pomorska nesreća | 6. 2. 2020. | Otrgnuće s veza te nasukanje teretnog broda za tekući teret pod talijanskom zastavom „RINELLA M“ | Kaštelanski zaljev | 2. 12. 2021. |

Nacrti Završnih izvješća poslani su bitno zainteresiranim stranama na očitovanje. Nacrt Završnog izvješća stranog broda „Rinella M“ u cijelosti je preveden na engleski jezik te poslan bitno zainteresiranim stranama stranog govornog područja.

Do kraja 2021. godine, na 1. nacrt Završnog izvješća zaprimljena su očitovanja. U skladu sa zaprimljenim, u mjeri u kojoj je to Agencija smatrala opravdanim, izrađeno je Završno izvješće. Očitovanja bitno zainteresiranih strana na nacrt Završnog izvješća 2. pomorske nesreće nisu u potpunosti zaprimljena do kraja 2021. godine pa se nastavlja s njihovim praćenjem u 2022. godini.

Tijekom 2021. godine, Agencija se očitovala na zaprimljeni nacrt Završnog izvješća vrlo ozbiljne pomorske nesreće – požar i potonuće strane jahte „JUST MINE“ u grčkim vodama, na kojoj je u svojstvu skipera u trenutku nesreće plovio hrvatski državljanin. Nacrt je izradilo istražno tijelo države zastave jahte (Jersey).

### Završene istrage

U 2021. godini, Odjel za istrage nesreća u pomorskom prometu zatvorio je ukupno 2 sigurnosne istrage. Od toga, 1 sigurnosnu istragu izdavanjem i javnom objavom Završnog izvješća te 1 sigurnosnu istragu pisanom i obrazloženom odlukom glavnog istražitelja pomorskih nesreća, gdje je zaključeno da se daljnjom istragom ne bi došlo do novih spoznaja koje bi rezultirale izdavanjem sigurnosnih preporuka u cilju sprječavanja sličnih pomorskih nesreća i nezgoda u budućnosti, unaprjeđenja sigurnosti plovidbe ili smanjenja opasnosti od onečišćenja s brodova.

Završna izvješća

Završna izvješća objavljuju se u obliku koji odgovara vrsti i težini pomorske nesreće ili nezgode te se mogu objavljivati i u svom pojednostavljenom obliku ukoliko rezultati sigurnosne istrage bitno ne utječu na sprječavanje budućih nesreća ili nezgoda, unapređenje sigurnosti plovidbe ili na smanjivanje opasnosti od onečišćenja s brodova, o čemu odlučuje glavni istražitelj pomorskih nesreća.

Završna izvješća sastavljaju se u skladu s Dodatkom I. Uredbe o načinu i uvjetima za obavljanje sigurnosnih istraga pomorskih nesreća i nezgoda („Narodne novine“, broj 122/15), Prilogom I. Direktive 2009/18/EZ Europskog parlamenta i Vijeća (o određivanju temeljnih načela o istraživanju nesreća u području pomorskog prometa), IMO Rezolucijom MSC.255(84) (kodeks međunarodnih standarda i preporučene prakse o istraživanju pomorskih nesreća i nezgoda), drugim IMO rezolucijama, IMO cirkularnim pismima i smjernicama iz područja sigurnosnih istraga pomorskih nesreća i nezgoda te na temelju smjernica Europske agencije za sigurnost pomorskog prometa (EMSA).

Po završetku istrage, Završna izvješća se dostavljaju svim bitno zainteresiranim stranama i javno se objavljuju na internet stranicama Agencije, zajedno s dodatnim podacima o pripadajućim istragama, dostupna su registriranim korisnicima Europske informacijske platforme za pomorske nesreće (EMCIP). U slučajevima vrlo ozbiljnih te ozbiljnih pomorskih nesreća (ukoliko je ozbiljna pomorska nesreća od interesa za širu međunarodnu zajednicu), Završna izvješća te dodatni podaci o pomorskim nesrećama dostupni su i registriranim korisnicima globalne baze podataka GISIS (Global Integrated Shipping Information System) IMO-a (Međunarodne pomorske organizacije).

Tako je tijekom 2021. godine, Agencija svim bitno zainteresiranim stranama uputila Završno izvješće 1 pomorske nesreće te ga javno objavila. Kako očitovanja bitno zainteresiranih strana na nacrt Završnog izvješća 2. pomorske nesreće (otrgnuće s veza te nasukavanje teretnog broda za tekući teret pod talijanskom zastavom „RINELLA M“) nisu u potpunosti zaprimljena do kraja 2021. godine, izrada i objava predmetnog Završnog izvješća planira se početkom 2022. godine.

U istome periodu, Agencija je od istražnog tijela države zastave jahte (Jersey) zaprimila Završno izvješće vrlo ozbiljne pomorske nesreće – požar i potonuće strane jahte „JUST MINE“ u grčkim vodama, na kojoj je u svojstvu skipera u trenutku nesreće plovio hrvatski državljanin.

Tablica 10. Završna izvješća u 2021. godini

| Red.br. | Vrsta događaja | Datum događaja | Opis događaja | Mjesto događaja | Datum zatvaranja istrage |
| --- | --- | --- | --- | --- | --- |
| 1. | Vrlo ozbiljna pomorska nesreća | 31. 1. 2018. | Sudar putničkog broda „TIJAT“ i teretnog broda za suhi teret „PLAVI JADRAN“, koji je od posljedica sudara potonuo | Prvićki kanal | 9. 12. 2021. |

Sažeci Završnih izvješća

1. Vrlo ozbiljna pomorska nesreća, 31. 1. 2018. godine, putnički brod „TIJAT“ i teretni brod za suhi teret „PLAVI JADRAN“, Prvićki kanal

Dana 31. siječnja 2018. godine u 18:19 sati po lokalnom vremenu (UTC + 1) u Prvićkom kanalu došlo je do sudara putničkog broda „Tijat“ i teretnog broda „Plavi Jadran“.

Putnički brod „Tijat“ svojim je pramcem probio lijevu stranu trupa teretnog broda „Plavi Jadran“ (oko 2,5 metra od oznake teretne linije prema pramcu), koji je ubrzo, zbog prodora morske vode u brodsko skladište, potonuo na morsko dno dubine 19 metara. Putnički brod „Tijat“ je pritom pretrpio manja materijalna oštećenja na vanjskoj oplati pramčanog dijela trupa i na pramčanoj statvi.

Nije bilo ozlijeđenih ili smrtno stradalih članova posade, putnika ni trećih osoba. Nije bilo štete nanesene trećim stranama i nije uočeno onečišćenje mora ni okoliša gorivom ili uljem s brodova.

Razmatranjem svih dostupnih činjenica, izjava sudionika nesreće i očevidaca, utvrđeni su sljedeći neposredni uzroci nesreće:

* sudar putničkog broda „Tijat“ i teretnog broda „Plavi Jadran“ uzrokovan je prekasnim uočavanjem broda „Plavi Jadran“ od strane broda „Tijat“, zbog čega je u dva navrata skretao ulijevo (prvo prateći smjer pružanja obale, a nakon uočavanja broda „Plavi Jadran“ poduzimajući manevar koji je rezultirao nenamjernim dodatnim skretanjem broda ulijevo), kao i nepoduzimanjem odgovarajućih radnji koje su brodu „Plavi Jadran“ stajale na raspolaganju da se u potpunosti (i na sigurnoj udaljenosti) ukloni s puta brodu „Tijat“, skrene pozornost na vlastitu prisutnost i upozori putnički brod „Tijat“ na postojanje rizika od sudarne opasnosti.

Ishodu i tijeku pomorske nesreće su pridonijeli sljedeći kontributivni čimbenici:

* nesavjesno izviđanje promatranjem i svim raspoloživim sredstvima primjerenim prevladavajućim okolnostima i stanju od strane članova plovidbene straže broda „Tijat“
* otegotne okolnosti za izviđanje članova plovidbene straže broda „Tijat“:
  + prelazak iz osvijetljenog okruženja u potpunu tamu u kratkom vremenskom periodu nakon isplovljenja iz luke Prvić Šepurine, koje je iziskivalo ponovnu adaptaciju očiju članova plovidbene straže broda „Tijat“ na tamu
  + prisutnost osjećaja pretjerane sigurnosti, tj. samopouzdanja uzrokovanog učestalošću provođenja predmetne brodske linije i smanjenom gustoćom pomorskog prometa tijekom zimskih mjeseci
  + konstrukcija zapovjedničkog mosta broda „Tijat“ koja je u određenoj mjeri ograničila preglednost članovima plovidbene straže
  + uspravno postavljeni prozori s pramčane strane zapovjedničkog mosta broda „Tijat“ na kojima se stvara veći odraz svjetlosti
  + pojedina oprema na zapovjedničkom mostu broda „Tijat“ bez mogućnosti ili bez adekvatne mogućnosti prigušivanja svjetline, a što je otežavalo izviđanje u noćnim uvjetima
  + fiksna zatamnjena akrilna stakla na pramčanoj strani krila zapovjedničkog mosta broda „Tijat“ koja nisu pogodna za izviđanje u noćnim uvjetima
  + veličina i pozicija ekrana radarskog uređaja na brodu „Tijat“ koji su zapovjedniku otežali uočavanje radarske jeke broda „Plavi Jadran“
* oba broda, uz časnika odgovornog za palubnu stražu, nisu imala na dužnosti člana posade koji obavlja isključivo motrenje
* veća brzina broda „Tijat“ je brodovima skratila dostupno vrijeme za izviđanje, procjenu rizika sudara i poduzimanje radnji za izbjegavanje sudara te nije omogućila brodu „Tijat“ zaustavljanje na odgovarajućoj udaljenosti kako bi se spriječio sudar
* članovi plovidbene straže obaju brodova nisu imali mnogo vremena na raspolaganju zbog konfiguracije obale i pozadinskog osvjetljenja te činjenice da je nakon što je putnički brod „Tijat“ isplovio iz luke do sudara proteklo oko 3 minute
* oba broda su plovila na manjoj udaljenosti od obale od propisane (< 300 metara), a što im je u konačnici ograničilo prostor za sigurno manevriranje (posebice brodu „Plavi Jadran“).

Na temelju dostupnih podataka, nije moguće sa sigurnošću utvrditi da li je brod „Plavi Jadran“ neposredno prije i u trenutku pomorske nesreće propisno isticao navigacijska svjetla, tj. da li su navigacijska svjetla broda „Plavi Jadran“ utjecala na tijek i ishod predmetne pomorske nesreće.

Slijedom analize predmetne pomorske nesreće, Agencija je izdala sigurnosne preporuke brodarskom društvu Jadrolinija Rijeka i obrtu Fažanka Tours (iste su prikazane u Tablici 11).

Odlukom zatvorene sigurnosne istrage

Tijekom 2021. godine, pisanom i obrazloženom odlukom glavnog istražitelja pomorskih nesreća zatvorena je 1 sigurnosna istraga, gdje je zaključeno da se daljnjom istragom ne bi došlo do novih spoznaja koje bi rezultirale izdavanjem sigurnosnih preporuka u cilju sprječavanja sličnih pomorskih nesreća i nezgoda u budućnosti, unaprjeđenja sigurnosti plovidbe ili smanjenja opasnosti od onečišćenja s brodova.

Na temelju saznanja do kojih se došlo tijekom provođenja sigurnosne istrage ozbiljne pomorske nesreće, koja se dogodila dana 9. siječnja 2019. godine tijekom manevra uplovljavanja brzog putničkog broda „Novalja“ u Putničku luku Zadar, zaključeno je da je do udara desnim bokom broda u rub gata na lukobranu, a odmah potom i nasukavanja pramcem na lukobran, došlo uslijed tehničkog kvara i posljedičnog gubitka kontrole nad upravljanjem brodom (nad kormilarenjem i porivom). Spomenuti tehnički kvar sustava upravljanja brodom, uza svo provedeno redovno servisiranje, održavanje i kontrolne preglede, nije se mogao predvidjeti i spriječiti. Reakcijom članova posade broda izbjegnuta je pomorska nesreća većih razmjera, s još ozbiljnijim posljedicama po ljude, imovinu te more i morski okoliš. Bez obzira na spomenuto, u tijeku provođenja sigurnosne istrage Agencija i brodarsko društvo predmetnog broda neovisno su došli do zaključka da, prilikom upravljanja brzim brodovima u floti brodarskog društva, postoji prostor za podizanje razine sigurnosti osoba, imovine te zaštite mora i morskog okoliša (u vidu još uvježbanije reakcije odgovornih članova posada brzih brodova na iznenadne probleme sustava upravljanja brodom) pa je brodarsko društvo donijelo odgovarajuće korektivne mjere na predmetnom i drugim brzim brodovima u vlastitoj floti. Daljnjom sigurnosnom istragom predmetne pomorske nesreće ne bi došlo do novih spoznaja koje bi rezultirale izdavanjem sigurnosnih preporuka.

### Sigurnosne preporuke

Sigurnosne preporuke temelje se na analizi i zaključcima sigurnosne istrage pomorske nesreće ili nezgode, a odnose se na pojedinačna područja.

Sigurnosne preporuke namijenjene su onima koji su najmjerodavniji za njihovu primjenu, kao što su vlasnici brodova, kompanije, priznate organizacije, pomorske vlasti, službe nadzora i upravljanja pomorskim prometom, službe za djelovanje u nuždi, međunarodne pomorske organizacije i europske institucije, s ciljem sprječavanja pomorskih nesreća i nezgoda u budućnosti, unaprjeđenja sigurnosti plovidbe te smanjenja opasnosti od onečišćenja s brodova.

Sigurnosne preporuke ni u kojem slučaju ne određuju odgovornost niti pripisuju krivnju za pomorsku nesreću ili nezgodu.

U 2021. godini, Odjel za istrage nesreća u pomorskom prometu Agencije izdao je i objavio (na internet stranicama Agencije, u Europskoj informacijskoj platformi za pomorske nesreće – EMCIP i u globalnoj bazi podataka – GISIS) 5 sigurnosnih preporuka (iste su prikazane u Tablici 11).

Sve sigurnosne preporuke izdane tijekom 2021. godine su prihvaćene. Do kraja 2021. godine nije zaprimljen odgovor na upit o statusu njihove implementiranosti pa se stoga nastavlja s njihovim praćenjem i u 2022. godini.

Tablica 11. Sigurnosne preporuke izdane u 2021. godini

| Evidencijski broj preporuke | Adresat | Sažetak preporuke | Status |
| --- | --- | --- | --- |
| AIN05-SR-1/2021 | Brodarsko društvo Jadrolinija Rijeka | Preporučuje se osigurati mogućnost prigušivanja svjetline svih uređaja ugrađenih na zapovjedničkim mostovima brodova kojima upravlja, na način da isti ne otežavaju izviđanje u noćnim uvjetima. | Otvoreno  (čeka se povratna informacija) |
| AIN05-SR-2/2021 | Brodarsko društvo Jadrolinija Rijeka | Preporučuje se zatamnjena akrilna stakla na pramčanoj strani krila zapovjedničkog mosta broda „Tijat“ ukloniti ili zamijeniti adekvatnijim neobojenim staklima (uz koja se mogu postaviti štitnici od sunca koji se moraju moći skidati, tj. ne smiju biti fiksni). | Otvoreno  (čeka se povratna informacija) |
| AIN05-SR-3/2021 | Brodarsko društvo Jadrolinija Rijeka | Preporučuje se, uz zapovjednika broda, osigurati prisustvo još jednog časnika plovidbene straže na državnoj brodskoj liniji br. 505 Vodice – Prvić Šepurine – Prvić Luka – Zlarin – Šibenik i obratno, koji bi mogao preuzeti plovidbenu stražu i time rasteretiti zapovjednika broda. | Otvoreno  (čeka se povratna informacija) |
| AIN05-SR-4/2021 | Obrt Fažanka Tours | Preporučuje se osvježiti znanje časnika plovidbene straže ili ih dodatno educirati o pravilima za izbjegavanje sudara na moru, kao i o nacionalnim regulatornim obvezama plovidbe na odgovarajućoj udaljenosti od obale, brzinom ne većom od propisane. | Otvoreno  (čeka se povratna informacija) |
| AIN05-SR-5/2021 | Obrt Fažanka Tours | Preporučuje se osigurati poštivanje nacionalnih regulatornih obveza koje se odnose na prijavu odlaska broda iz luke i najavu dolaska u iduću luku pristajanja, plovidbu dodijeljenom kategorijom plovidbe te ukrcaj osposobljenih i zdravstveno sposobnih članova posade koji će udovoljavati zahtjevima Uvjerenja o najmanjem broju članova posade. | Otvoreno  (čeka se povratna informacija) |

Tijekom 2021. godine, nastavilo se s praćenjem statusa implementiranosti 7 otvorenih sigurnosnih preporuka iz 2020. i 2 sigurnosne preporuke iz 2019. godine.

Od ukupno navedenih 9 preporuka, tijekom 2021. godine implementirane su 2, dok je 7 u procesu implementacije te se nastavlja s njihovim praćenjem i u 2022. godini (Tablica 12).

Tablica 12. Sigurnosne preporuke prenesene iz 2019. i 2020. godine

| Evidencijski broj preporuke | Adresat | Sažetak preporuke | Status |
| --- | --- | --- | --- |
| AIN05-SR-8/2019 | Ministarstvo mora, prometa i infrastrukture | Preporuča se donijeti jedinstvena Pravila za statutarnu certifikaciju ribarskih plovila koja će jasno definirati zahtijevanu razinu opremljenosti protupožarnom opremom za sva ribarska plovila (neovisno o datumu gradnje) s ciljem da se njihovom upotrebom ne ugrožava sigurnost osoba, plovila i okoliša te da se definira krajnji rok do kojeg su postojeća plovila (građena prije 1. siječnja 2008. godine) dužna udovoljavati novim zahtjevima. | Otvoreno  Planira se kroz izradu jedinstvenih Pravila za statutarnu certifikaciju ribarskih plovila.  (u planu za 2022. godinu) |
| AIN05-SR-11/2019 | Ministarstvo mora, prometa i infrastrukture | Preporuča se regulirati broj članova posade na ribarskim plovilima na način da se uz članove posade za održavanje sigurne plovidbe omogući ukrcaj stručnih radnika te da se definiraju zahtjevi za njihov rad i boravak na ribarskim plovilima te minimalnu stručnu osposobljenost. | Otvoreno  Planira se kroz izradu novog Pravilnika o najmanjem broju članova posade za sigurnu plovidbu i Pravilnika o zvanjima i svjedodžbama o osposobljenosti pomoraca.  (u planu za 2022. godinu) |
| AIN05-SR-1/2020 | Kompanija Mary Marine Ltd, Libanon | Preporuča se osigurati da sve informacije u vezi sa Sustavom upravljanja sigurnošću budu dostupne brodskoj posadi na radnom ili drugom njima razumljivom jeziku. | Otvoreno  (potvrđeno od države zastave Libanon; čeka se potvrda kompanije) |
| AIN05-SR-2/2020 | Kompanija Mary Marine Ltd, Libanon | Preporuča se uspostaviti i održavati edukaciju ili druge načine upoznavanja članova posade broda sa Sustavom upravljanja sigurnošću, njegovom implementacijom i primjenom u svakodnevnim aktivnostima. | Otvoreno  (potvrđeno od države zastave Libanon; čeka se potvrda kompanije) |
| AIN05-SR-3/2020 | Kompanija Mary Marine Ltd, Libanon | Preporuča se proceduru Operacija ukrcaja goriva upotpuniti s uputama o postupanju u slučaju privremene obustave snabdijevanja broda gorivom. | Otvoreno  (potvrđeno od države zastave Libanon; čeka se potvrda kompanije) |
| AIN05-SR-4/2020 | Kompanija Mary Marine Ltd, Libanon | Preporuča se regulirati uvježbavanje posade za slučajeve izlijevanja ulja u intervalima ne duljim od 3 mjeseca te obavezu da se prije svakog planiranog snabdijevanja broda gorivom provodi obuka i upoznavanje s detaljima operacije i dužnostima svih članova posade uključenih u nadolazeću operaciju. | Otvoreno  (potvrđeno od države zastave Libanon; čeka se potvrda kompanije) |
| AIN05-SR-10/2020 | Brodarsko društvo Catamaran Line d.o.o. | Preporuča se osigurati uspostavljanje straže prilikom svakog i za vrijeme cjelokupnog boravka broda u luci, a koja bi jamčila sigurnost i sigurnosnu zaštitu broda, vodeći pritom računa o organizaciji radnog vremena kako bi se osigurao dostatan odmor i spriječio umor članova posade. | Zatvoreno |
| AIN05-SR-11/2020 | Brodarsko društvo Catamaran Line d.o.o. | Preporuča se brze putničke brodove kojima pruža uslugu javnog prijevoza opremiti instrumentima za mjerenje brzine vjetra, a po mogućnosti i smjera vjetra. | Zatvoreno |
| AIN05-SR-12/2020 | Ministarstvo mora, prometa i infrastrukture | Preporuča se provesti provjeru usklađenosti važećih Uvjerenja o najmanjem broju članova posade s odredbama Pravilnika o najmanjem broju članova posade za sigurnu plovidbu koji moraju imati pomorski brodovi, plutajući objekti i nepomični odobalni objekti („Narodne novine“, broj 63/07, 76/11, 46/13, 104/15, 31/16, 83/16) te ispraviti eventualne nesukladnosti. | Otvoreno  Planira se nakon stupanja na snagu novog Pravilnika o najmanjem broju članova posade za sigurnu plovidbu i Pravilnika o zvanjima i svjedodžbama o osposobljenosti pomoraca.  (u planu za 2022. godinu) |

### Baze podataka o pomorskim nesrećama i nezgodama

U nacionalnu elektroničku bazu podataka o pomorskim nesrećama i nezgodama – CMCIP (Croatian Marine Casualty Information Platform – Hrvatska informacijska platforma za pomorske nesreće) ručno se pohranjuju podaci o pomorskim nesrećama i nezgodama (bilo da se radi o događajima nastalim na području RH ili o događajima izvan RH, a gdje je Agencija obaviještena kao istražno tijelo bitno zainteresirane države – RH). U istu se također ručno pohranjuju i podaci o zaprimljenim događajima na moru za koje je utvrđeno da nisu pomorske nesreće ili nezgode. Baza podataka ustrojena je u Agenciji početkom 2016. godine.

Tijekom 2021. godine, u CMCIP bazu podataka uneseno je 75 obavijesti o događajima na moru koje su zaprimljene. Od zaprimljenih 75 obavijesti, njih 54 odnosilo se na pomorske nesreće i nezgode, i to 18 obavijesti na vrlo ozbiljne pomorske nesreće, 15 na ozbiljne pomorske nesreće, 15 na pomorske nesreće koje nisu vrlo ozbiljne ili ozbiljne, a 6 na pomorske nezgode.

Kako nacionalna i europska elektronička baza podataka nisu integrirane, podaci o pomorskim nesrećama i nezgodama iz područja primjene Uredbe, također ručno, unose se i u europsku elektroničku bazu podataka – EMCIP (European Marine Casualty Information Platform – Europska informacijska platforma za pomorske nesreće) jer je Agencija dužna redovno i ažurno izvješćivati nadležno tijelo Europske komisije (EMSA) o svim događajima pomorskih nesreća i nezgoda iz područja primjene Uredbe. EMCIP predstavlja zajedničku europsku informacijsku platformu za pomorske nesreće i nezgode te sadrži bazu podataka i mrežu nadležnih tijela zemalja članica za istrage pomorskih nesreća i nezgoda. Također omogućava prikupljanje informacija vezanih uz pomorsku sigurnost, analizu podataka, a na nacionalnoj razini omogućava zemljama članicama ispunjenje njihovih obveza vezano uz prijavu pomorskih nesreća i nezgoda. Kroz web sučelje na adresi: <https://portal.emsa.europa.eu/home> puni pristup navedenoj bazi imaju autorizirani korisnici, među njima i istražna tijela država članica Europske unije, Norveške i Islanda (do početka 2021. godine i Ujedinjenog Kraljevstva), a sve temeljem pristupnih podataka te ovlasti za pristup i unos podataka koji su dodijeljeni od strane Europske agencije za sigurnost pomorskog prometa (EMSA).

Osim ovlasti za pristup i unos podataka, Agencija je kontaktna točka u RH za upravljanje i razmjenu podataka u sklopu spomenute EMCIP platforme.

Od druge polovice 2018. godine, kada je obavljena migracija i kontrola unesenih podataka iz starog programskog rješenja ECCAIRS (koje je činilo skup aplikacija vezanih uz sigurnost u prometu) u platformu EMCIP (prilagođenu isključivo pomorskim nesrećama i nezgodama te upravljanu izravno od strane EMSA-e), u suradnji s autoriziranim korisnicima platforma se kontinuirano usavršava, a njezine mogućnosti proširuju. Također kontinuirano, provodi se školovanje novih korisnika te upoznavanje postojećih s poboljšanim i novim mogućnostima platforme.

U EMCIP bazu podataka Agencija je unijela sve obavijesti o pomorskim nesrećama i nezgodama iz područja primjene Uredbe, kao i dodatne podatke o pokrenutim istragama te njihovim nalazima (detaljniji podaci o događajima, uzrocima i kontributivnim čimbenicima, objavljenim izjavama i izvješćima o provedenim istragama, sigurnosnim preporukama i dr.).

Na zahtjev Europske agencije za sigurnost pomorskog prometa, nakon što je Ujedinjeno Kraljevstvo istupilo iz Europske unije, Agencija je u EMCIP-u dovršila unos podataka o pomorskoj nesreći koja se dana 19. srpnja 2020. godine na otvorenom moru dogodila na servisnom brodu zastave Ujedinjenog Kraljevstva „VOS ENTERPRISE“ – teška ozljeda koljena člana posade broda (hrvatskog državljanina) prilikom obavljanja poslova na održavanju broda.

Kroz globalnu bazu podataka GISIS (Global Integrated Shipping Information System), Agencija redovno i ažurno izvješćuje i Međunarodnu pomorsku organizaciju (IMO) o svim pokrenutim sigurnosnim istragama pomorskih nesreća i nezgoda iz područja primjene Uredbe te dostavlja Završna izvješća o vrlo ozbiljnim pomorskim nesrećama, također (ukoliko je to od interesa za širu međunarodnu zajednicu) i Završna izvješća ozbiljnih pomorskih nesreća. Osim izravnim, ručnim načinom popunjavanja globalne baze podataka GISIS, Agencija na raspolaganju ima i opciju popunjavanja putem EMCIP platforme, tj. odabirom opcije prijenosa podataka u IMO (GISIS).

### Sudjelovanje u domaćim i inozemnim aktivnostima

* Sudjelovanje u aktivnostima Europske agencije za sigurnost pomorskog prometa (EMSA) i aktivnostima Stalnog okvira suradnje među istražnim tijelima na razini Europske unije, Norveške i Islanda (PCF)

Odjel za istrage nesreća u pomorskom prometu Agencije redovito sudjeluje u radu i aktivnostima Europske agencije za sigurnost pomorskog prometa (EMSA) te Stalnog okvira suradnje među istražnim tijelima na razini Europske unije, Norveške i Islanda (PCF), a sve u svrhu aktivne razmjene stajališta i iskustava s istražnim tijelima država članica Europske unije, Norveške i Islanda, razvoja zajedničkih metoda istraživanja, tumačenja propisa, utvrđivanja zajedničkih načela za donošenje sigurnosnih preporuka, prilagođavanja tehničkom i znanstvenom napretku, stručnog usavršavanja, izrade godišnjih izvješća te unaprjeđenja EMCIP platforme.

* EMCIP User Group 13th Annual Meeting, online

Dana 10. studenog 2021. godine, u organizaciji EMSA-e, istražitelji Odjela sudjelovali se na EMCIP User Group 13th Annual Meeting – godišnji sastanak EMCIP korisnika kako bi kroz razmjenu specifičnih potreba i iskustava korisnika unaprijedili EMCIP platformu, kao i da se EMCIP korisnici upoznaju s tekućim problemima te budućim razvojnim planovima platforme.

* PCF11 (11th Permanent Cooperation Framework) + EMCIP Governance Group Meeting, online

U periodu od 22. – 23. rujna 2021. godine, u organizaciji EMSA-e, istražitelj Odjela sudjelovao je na PCF11 (11th Permanent Cooperation Framework) + EMCIP Governance Group Meeting – godišnjem okupljanju članova Stalnog okvira suradnje među istražnim tijelima na razini Europske unije, Norveške i Islanda te godišnjem okupljanju Grupe za upravljanje Europskom informacijskom platformom za pomorske nesreće i nezgode (EMCIP). Cilj Stalnog okvira suradnje u području istraživanja pomorskih nesreća i nezgoda je pružiti operativni forum koji omogućuje istražnim tijelima država članica da međusobno surađuju, razmjenjuju iskustva, ujednačavaju postupke i tumačenje propisa, dok je cilj Grupe za upravljanje EMCIP-om dogovaranje načina unaprjeđenja kvalitete u EMCIP unesenih podataka, dijeljenje podataka, uključivanje ostalih ovlaštenih tijela (npr. pomorskih vlasti i drugih entiteta) u prijavu događaja pomorske nesreće ili nezgode u EMCIP.

* Sudjelovanje u aktivnostima Europskog foruma pomorskih istražitelja (EMAIIF)

Odjel Agencije redovito sudjeluje u radu i aktivnostima Europskog foruma pomorskih istražitelja (EMAIIF), kako bi se potaknuo, razvijao i održavao kooperativni odnos među nacionalnim istražiteljima pomorskih nesreća i nezgoda, a u svrhu poboljšanja te razmjene znanja na regionalnom europskom forumu. Također je cilj unaprijediti pomorsku sigurnost i prevenciju zagađenja mora širenjem informacija stečenih u istražnim procesima, kao i poticati suradnjom razvoj, priznavanje, provedbu i poboljšanje srodnih međunarodnih instrumenata, gdje je to prikladno.

* EMAIIF Intersessional Meeting, online

Dana 25. ožujka 2021. godine, u organizaciji EMAIIF-a, istražitelji Odjela sudjelovali su na EMAIIF Intersessional Meeting online sastanku – informiranje članova o tekućim radnjama i događajima, s obzirom da se zbog pandemije COVID 19 regionalni godišnji sastanci nisu održavali u 2020. i 2021. godini.

* Sudjelovanje u aktivnostima Međunarodnog foruma pomorskih istražitelja (MAIIF)

Odjel Agencije također redovito sudjeluje u radu i aktivnostima Međunarodnog foruma pomorskih istražitelja (MAIIF), sve u istome cilju kao EMAIIF, samo na globalnom forumu.

* 2nd MAIIF Intersessional Meeting, online

Dana 20. svibnja 2021. godine, u organizaciji MAIIF-a, istražitelj Odjela sudjelovao je na 2nd MAIIF Intersessional Meeting online sastanku – informiranje članova o tekućim radnjama i događajima, s obzirom da se zbog pandemije COVID 19 godišnji sastanci nisu održavali u 2020. i 2021. godini.

* 3rd MAIIF Intersessional Meeting, online

U periodu od 16. – 18. studenog 2021. godine, u organizaciji MAIIF-a, istražitelj Odjela sudjelovao je na 3rd MAIIF Intersessional Meeting online sastanku – informiranje članova o tekućim radnjama i događajima, s obzirom da se zbog pandemije COVID 19 godišnji sastanci nisu održavali u 2020. i 2021. godini.

## ISTRAŽIVANJE NESREĆA I INCIDENATA U ŽELJEZNIČKOM PROMETU

Istraživanja ozbiljnih nesreća, nesreća i incidenata koji su pod određenim okolnostima mogli dovesti do ozbiljnih nesreća u željezničkom prometu, provodi unutarnja ustrojstvena jedinica Agencije - Odjel za istrage nesreća u željezničkom prometu. Istrage se provode u svrhu utvrđivanja uzroka željezničkih nesreća i izvanrednih događaja, objave rezultata i predlaganja mjera radi sprječavanja istih u budućnosti, unaprjeđenja sigurnosti željezničkog prometa.

Osim navedene djelatnosti, Odjel za istrage nesreća u željezničkom prometu obavlja i sljedeće poslove:

* sastavlja konačno izvješće o pojedinom provedenom istraživanju koje, po potrebi, može sadržavati sigurnosne preporuke radi poboljšanja sigurnosti u željezničkom prometu
* utvrđuje popis vanjskih stručnjaka za istraživanje pojedinih područja željezničkog prometa
* pokretanju istraživanja ozbiljne nesreće ili izvanrednog događaja neposredno u roku od tjedan dana od donošenja odluke o pokretanju istraživanja, izvješćuje Agenciju Europske unije za željeznice (ERA)
* javno objavljuje konačna izvješća o provedenim istraživanjima u željezničkom prometu i prosljeđuje ih Agenciji Europske unije za željeznice (ERA)
* svake godine, najkasnije do 30. rujna, objavljuje godišnje izvješće o provedenim istraživanjima iz prethodne godine i dostavlja ih Agenciji Europske unije za željeznice (ERA)
* izrađuje godišnje analize željezničkih nesreća te, po potrebi i druge analize i studije
* sudjeluje na međunarodnim skupovima i seminarima o pitanjima istraživanja, kao i usavršavanjem osoblja koje se bavi provođenjem istraživanja.

### Istrage

Istrage ozbiljnih nesreća, nesreća i incidenata koji su pod određenim okolnostima mogli dovesti do ozbiljnih nesreća u željezničkom prometu provode se u skladu s odredbama Zakona o sigurnosti i interoperabilnosti željezničkog sustava („Narodne novine“, broj 63/20), Direktive (EU) 2016/798 Europskog parlamenta i Vijeća od 11. svibnja 2016. o sigurnosti željeznica te Provedbene uredbe Komisije (EU) 2020/572 оd 24. travnja 2020. o strukturi izvješćivanja koje se potrebno pridržavati u izvješćima o željezničkim nesrećama i incidentima.

Agencija istražuje sve ozbiljne nesreće u željezničkom prometu, a to su svi događaji koji uključuju sudar vlakova ili iskliznuće vlaka koje ima za posljedicu smrt najmanje jedne osobe ili teške ozljede pet ili više osoba ili veliku štetu na vozilima, željezničkoj infrastrukturi ili okolišu, kao i svaka druga slična nesreća s očiglednim utjecajem na sigurnost željezničkog sustava ili na upravljanje sigurnošću.

Agencija može istraživati i one nesreće i incidente koji su pod neznatno drugačijim okolnostima mogli dovesti do ozbiljnih nesreća, uključujući tehničke otkaze u radu strukturnih podsustava ili njihovih sastavnih dijelova.

### Obavješćivanje

Kako bi obveznici obavješćivanja bili upoznati kada je potrebno telefonom obavijestiti Agenciju o pojedinim događajima, a kada je dovoljno poslati poruku elektroničkom poštom, od strane Agencije definirana je Uputa koja je proslijeđena upravitelju infrastrukture, te dogovoren način obavješćivanja. Tako Odjel za istrage nesreća u željezničkom prometu Agencije od upravitelja infrastrukture svakodnevno dobiva obavijesti o incidentima u željezničkom sustavu putem elektroničke pošte, a telefonom ukoliko je riječ o ozbiljnoj nesreći ili nesreći. Od željezničkih prijevoznika obavijesti se zaprimaju putem elektroničke pošte.

E-mail adresa Odjela za istrage nesreća u željezničkom prometu [railway.safety@ain.hr](mailto:railway.safety@ain.hr) uspostavljena je u Agenciji kao centralno mjesto na koje korisnici usluga u željezničkom prometu mogu dostavljati sve prijave željezničkih nesreća i incidenata, a također i sve ostale relevantne informacije koje se odnose na područje željezničkog prometa.

Temeljem zaprimljenih obavijesti u Odjelu za istrage nesreća u željezničkom prometu ustrojena je i Baza zaprimljenih obavijesti.

Isto tako, u Odjelu za istrage nesreća u željezničkom prometu Agencije osigurana je tijekom 2021. godine dostupnost istražitelja željezničkih nesreća u svako doba na bazi 7/24/365, kako bi se u što kraćem roku moglo reagirati i izaći na mjesto događaja sukladno odredbama Zakona o sigurnosti i interoperabilnosti željezničkog sustava („Narodne novine“, broj 63/20).

Tako je u 2021. godini zaprimljeno ukupno 248 obavijesti o izvanrednim događajima u željezničkom sustavu, od čega se 32 obavijest odnosila na ozbiljne nesreće, 84 na nesreće i 132 na incidente u željezničkom sustavu.

Od navedenog broja obavijesti vezanih uz ozbiljne željezničke nesreće, 24 obavijesti odnosile su se na samoubojstva (suicide) koja Agencija ne istražuje.

U preostalih pet slučajeva ozbiljnih nesreća nakon provedene preliminarne istrage na mjestu nesreće te analize prikupljenih činjenica i dokaza utvrđeno je da nije bilo propusta u svezi sigurnosti željezničkog sustava. Ostale ozbiljne nesreće su tvorene tri istrage.

Sukladno navedenom nisu se pokretale sigurnosne istrage predmetnih ozbiljnih nesreća, obzirom da su se uključene stradale osobe neodgovorno, neoprezno i neovlašteno kretale po području željezničke infrastrukture.

Sve obavijesti zaprimljene u 2021. godini unesene su u Bazu zaprimljenih obavijesti koja se vodi u Agenciji od 2014. godine te je evidentirano ukupno 1775 obavijesti.

Slijedom zaprimljenih obavijesti, u 2021. godini ukupno je obavljeno 33 očevida događaja koji su ugrozili sigurnost željezničkog sustava. Očevidi su obavljeni odmah nakon zaprimljenih obavijesti o incidentima, nesrećama ili ozbiljnim nesrećama, s obzirom da je, uz informacije sadržane u obavijestima, bilo potrebno izaći na mjesto događaja radi donošenja odluke o pokretanju ili nepokretanju istraživanja.

Na temelju tako obavljenih očevida i dodatno prikupljenih informacija, u 2021. godini otvoreno je 7 novih istraga, s obzirom da je utvrđeno da je u konkretnim događajima došlo do propusta u željezničkom sustavu.

Tijekom očevida preostalih 26 izvanrednih događaja utvrđeno je da nije bilo propusta u željezničkom sustavu, te je odlučeno da se istrage povodom tih događaja neće otvarati jer se ne bi stekla nova saznanja temeljem kojih bi se mogla poboljšati sigurnost željezničkog sustava.

### Otvorene istrage

Na dan 1. siječnja 2021. godine, 8 predmeta bilo je u fazi istrage, odnosno imalo status otvoreno.

Tijekom 2021. godine, pokrenuto je 7 novih istraga izvanrednih događaja u željezničkom sustavu, i to 3 istrage ozbiljne nesreće, 3 istraga nesreća i 1 istraga incidenta.

Tablica 13. Otvorene istrage u 2021. godini

| Red.  br. | Vrsta događaja | Datum događaja | Datum otvaranja istrage | Opis događaja | Mjesto događaja |
| --- | --- | --- | --- | --- | --- |
| 1. | A | 13. 1. 2021. | 20. 1. 2021. | Iskliznuće kod manevriranja kolodvoru Bregi | Bregi |
| 2. | A | 27. 1. 2021. | 23. 2. 2021. | Iskliznuće vlaka broj 61019 u kolodvoru Meja | Meja |
| 3. | SA | 5. 3. 2021. | 9. 3. 2021. | Pregaženje radnika na pruzi M101 | Zaprešić |
| 4. | SA | 17. 6. 2021. | 5. 7. 2021. | Sudar na ŽCP Grgur | Vodnjan |
| 5. | SA | 11. 8. 2021. | 23. 8. 2021. | Sudar teretnih vlakova | Majurec |
| 6. | I | 11. 11. 2021. | 7. 12. 2021. | Novska - SPAD | Novska |
| 7. | A | 3. 12. 2021. | 22. 12. 2021. | Sudar na ŽCP Zagreb Klara | Zagreb |

Tijekom 2021. godine bio je jedan izvanredni događaja u željezničkom sustavu s međunarodnim obilježjima ( sudar na ŽCP Grgur u kojem je sudjelovala garnitura u Slovenskih željeznica).

Na kraju godine, na dan 31. prosinca 2021. godine, 6 predmeta bilo je u fazi istrage, odnosno imalo status otvoreno.

Nacrti konačnih izvješća

Tijekom 2021. godine izrađeno je ukupno 9 Nacrta konačnih izvješća koji su, sukladno odredbama Zakona o sigurnosti i interoperabilnosti željezničkog sustava („Narodne novine“, broj 63/20), poslani uključenim stranama na davanje mišljenja i komentara. Na 5 od ukupno 9 poslanih Nacrta očitovanja su zaprimljena do kraja godine, te su uvažene utemeljene i obrazložene primjedbe.

Tablica 14. Nacrti konačnih izvješća u 2021. godini

| Red. br. | Vrsta događaja | Datum događaja | Opis događaja | Mjesto događaja | Datum slanja nacrta |
| --- | --- | --- | --- | --- | --- |
| 1. | Nesreća | 20. 3. 2020. | Iskliznuće putničkog vlaka broj 3300 na iskliznici broj I-3 u kolodvoru Čakovec | Čakovec | 8. 1. 2021. |
| 2. | Incident | 19. 10. 2019. | Lom kotača na lokomotivi 1141 vlaka broj 42811 | Prečec | 10. 3. 2021. |
| 3. | Ozbiljna nesreća | 26. 4. 2020. | Podlijetanje osobnog vozila pod lokomotivu vlaka 69617 na ŽCP-u Brdovec | Brdovec | 23. 4. 2021. |
| 4. | Nesreća | 22. 6. 2020. | Podlijetanje osobnog vozila pod lokomotivu vlaka 29713 na ŽCP-u Kupljenovo | Kupljenovo | 14. 5. 2021. |
| 5. | Nesreća | 7. 9.2020. | Podlijetanje osobnog vozila pod teretni vlaka broj 48974 na ŽCP-u Pračno | Pračno | 12. 7. 2021. |
| 6. | Nesreća | 28. 9. 2020. | Iskliznuće putničke garniture broj 7023-002 u sastavu vlaka 3321 na skretnici broj 19. u kolodvoru Čakovec | Čakovec | 13. 7. 2021. |
| 7. | Incident | 15. 11. 2020. | Samopokretanje teretnog vlaka broj 41991 uslijed ne zakočenosti u kolodvoru Lipovljani | Lipovljani | 24. 9. 2021. |
| 8. | Nesreća | 16. 10. 2020. | Požar DMG broj 7121-101/102 u sastavu vlaka 6016 u blizini kolodvora Našice | Našice | 21. 10. 2021. |
| 9. | Nesreća | 13. 1. 2021. | Iskliznuće kod manevriranja kolodvoru Bregi | Bregi | 16. 11. 2021. |

### Završene istrage

U 2021. godini zatvoreno je ukupno 9 istraga izdavanjem Konačnog izvješća.

Konačna izvješća

Konačna izvješća su po završetku istrage javno objavljena na internetskim stranicama Agencije, a poslana su i svim uključenim stranama, kao i Agenciji Europske unije za željeznice (ERA).

Tablica 15. Konačna izvješća u 2021. godini

| Red. br. | Vrsta događaja | Datum događaja | Opis događaja | Mjesto događaja | Datum zatvaranja istrage |
| --- | --- | --- | --- | --- | --- |
| 1. | Nesreća | 20. 3. 2020. | Iskliznuće putničkog vlaka broj 3300 na iskliznici broj I-3 u kolodvoru Čakovec | Čakovec | 26. 1. 2021. |
| 2. | Incident | 19. 10. 2019. | Lom kotača na lokomotivi 1141 vlaka broj 42811 | Prečec | 10. 3. 2021. |
| 3. | Ozbiljna nesreća | 26. 4. 2020. | Podlijetanje osobnog vozila pod lokomotivu vlaka 69617 na ŽCP-u Brdovec | Brdovec | 18. 5. 2021. |
| 4. | Nesreća | 22. 6. 2020. | Podlijetanje osobnog vozila pod lokomotivu vlaka 29713 na ŽCP-u Kupljenovo | Kupljenovo | 11. 6. 2021. |
| 5. | Nesreća | 28. 9. 2020. | Iskliznuće putničke garniture broj 7023-002 u sastavu vlaka 3321 na skretnici broj 19. u kolodvoru Čakovec | Čakovec | 10. 8. 2021. |
| 6. | Nesreća | 7. 9. 2020. | Podlijetanje osobnog vozila pod teretni vlaka broj 48974 na ŽCP-u Pračno | Pračno | 30. 8. 2021. |
| 7. | Incident | 15. 11. 2020. | Samopokretanje teretnog vlaka broj 41991 uslijed ne zakočenosti u kolodvoru Lipovljani | Lipovljani | 20. 10. 2021. |
| 8. | Nesreća | 16. 10. 2020. | Požar DMG broj 7121-101/102 u sastavu vlaka 6016 u blizini kolodvora Našice | Našice | 16. 11. 2021. |
| 9. | Nesreća | 13. 1. 2021. | Iskliznuće kod manevriranja kolodvoru Bregi | Bregi | 15. 12. 2021. |

Sažeci Konačnih izvješća

1. Željeznička nesreća u kolodvoru Čakovec, 20.03.2020., iskliznuće putničkog vlaka broj 3300 na iskliznici broj I-3

Dana 20. ožujka 2020. godine u 07:08 sati u kolodvoru Čakovec, na pruzi oznake M501 prilikom polaska putničkog vlaka broj 3300 s 1. kolosijeka došlo je do iskliznuća istog u KM 060+983 na iskliznici oznake I-3 na početku 21. (slijepog) kolosijeka iza skretnice br. 18. Vlak je prometovao na relaciji Varaždin-Kotoriba. U navedenoj nesreći iskliznula je prikolica DMG 4 121 028, dio putničke garniture 7 121 028, s drugom osovinom prvog okretnog postolja na iskliznici oznake I-3 na 21. (slijepom) kolosijeku, te se vlak zaustavio 22 metra od iskliznice oznake I-3. U trenutku nesreće u vlaku se nalazilo 5 putnika.

Izravni uzrok predmetne nesreće je iskliznuće prikolice DMG 4 121 028, dio putničke garniture 7 121 028, s drugom osovinom prvog okretnog postolja na iskliznici oznake I-3 na 21. (slijepom) kolosijeku.

Čimbenici koji su pridonijeli ovoj nesreći:

* nepridržavanje propisanih radnih procesa službujućeg unutarnjeg prometnika vlakova
* nepridržavanje propisanih radnih procesa službujućeg vanjskog prometnika
* nepridržavanje propisanih radnih procesa službujućeg skretničara bloka II
* nepridržavanje propisanih radnih procesa od strane uključenog strojovođe.

Organizacijski čimbenici:

* polazak uključenog vlaka s kolosijeka koji nije propisan sukladno Poslovnim redom kolodvora
* razmjena informacija između unutarnjeg prometnika vlakova i vanjskog prometnika vlakova
* razmjena informacija između unutarnjeg prometnika vlakova i skretničara bloka II.

Agencija je izdala sigurnosnu preporuku Agenciji za sigurnost željezničkog prometa.

1. Željeznički incident u kolodvoru Prečec, 19. 10. 2019., lom kotača na lokomotivi serije 1141 u sastavu teretnog vlaka broj 42811

Dana 19. listopada 2019. godine u 01:35 sati na pruzi oznake M103 teretni vlak broj 42811 imao je postavljen prolaz po prvom kolosijeku kolodvora Prečec. Neposredno prije ulaznog signala kolodvora Prečec strojovođa teretnog vlaka 42811 čuo je nepoznato lupanje ispod okretnog postolja. Uslijed istog zaustavlja vlak ispred prometnog ureda, te radi pregled lokomotive i utvrđuje puknuće desnog monoblok kotača prve osovine upravljačnice „A“. Nakon ustanovljenja loma kotača strojovođa lokomotive proglašava kvar lokomotive. U incidentu nitko nije stradao niti je ozlijeđen.

Izravni uzrok incidenta je:

* Toplinske promjene materijala vijenca kotača koje su inicirale pojavu pukotina na površini kotrljanja kotača.

Čimbenici koji su pridonijeli ovom incidentu:

* toplinske promjene uzrokovane su kočenjem lokomotive
* lokomotive serije 1141, podserije 000, opremljene su mehanizmom kočenja koji kinetičku energiju lokomotive tijekom kočenja na obodu kotača pretvara u toplinsko energiju
* lokomotive serije 1141, podserije 000, nisu opremljene kočnicom za elektrodinamičko kočenje.

Organizacijski čimbenici:

* upotreba vučnih vozila serije 1141, podserije 000 koja zbog svojih tehničkih karakteristika (sustav kočenja) nisu u potpunosti adekvatna za prometovanje Riječkim područjem.

Agencija je izdala sigurnosnu preporuku Agenciji za sigurnost željezničkog prometa.

1. Ozbiljna željeznička nesreća na ŽCP Brdovec, 26. 04. 2020., podlijetanje osobnog vozila pod lokomotivski vlak broj 69617

Dana 26. travnja 2020. godine u 20:20 sati, u KM 443+898 na pruzi M101 Zaprešić-Savski Marof, na ŽCP-u „Brdovec“ aktivno osiguranom (svjetlo i zvuk), dolazi do podlijetanja osobnog cestovnog vozila pod strojni vlak broj 69617. U navedenoj nesreći stradale su tri osobe u osobnom cestovnom vozilu od toga jedna smrtno, a dvije osobe su ozlijeđene. Zabilježena je veća materijalna šteta na osobnom cestovnom vozilu, lokomotivi i infrastrukturi.

Izravni uzrok predmetne nesreće je prelazak osobnog cestovnog vozila preko ŽCP-a neposredno prije nailaska strojnog vlaka broj 69617 unatoč svjetlosno-zvučnoj signalizaciji, te podlijetanje pod isti.

Čimbenici koji su pridonijeli ovoj ozbiljnoj nesreći:

* smanjena vidljivost uslijed noći
* smanjen intenzitet prometovanja željezničkih vozila uslijed pandemije Covid
* ne zaustavljenje vozača osobnog vozila prije ŽCP-a
* situacijska svjesnost vozačice osobnog vozila da se približava ŽCP-u.

Organizacijski čimbenici:

* nisu ustanovljeni nikakvi propusti.

Agencija nema sigurnosnih preporuka vezanih uz ovu nesreću.

1. Željeznička nesreća na ŽCP Kupljenovo, 22.06.2020., podlijetanje osobnog vozila pod vlak

broj 29713

Dana 22. lipnja 2020. godine u 18:50 sati na ŽCP-u „Kupljenovo“, aktivno osiguranom (svjetlo, zvuk i polubranik), na pruzi R201 u KM 010+383 došlo je do naleta osobnog vozila u bočni dio strojnog vlaka broj 29713 koji je prometovao na relaciji Varaždin-Zagreb Glavni kolodvor. U nesreći lakše je ozlijeđen vozač osobnog vozila, te je nastala manja materijalna šteta na motornoj garnituri i veća materijalna šteta na osobnom vozilu.

Uzročni čimbenik ove nesreće je prelazak osobnog cestovnog vozila preko ŽCP-a kada je na isti pristizao strojni vlak broj 29713 dok je bila uključena svjetlosno-zvučna signalizacija, a polubranici podignuti, te je došlo do naleta osobnog vozila u sastav vlaka broj 29713.

Čimbenici koji su pridonijeli ovoj nesreći:

* nema.

Sistemski čimbenici:

* nezaustavljanje vozača osobnog vozila prije ŽCP-a
* nepravovremeno uključenje uređaja za osiguranje ŽCP-a.

Agencija je izdala sigurnosnu preporuku Agenciji za sigurnost željezničkog prometa.

1. Željeznička nesreća u kolodvoru Čakovec, 28. 09. 2020., iskliznuće putničkog vlaka broj 3321 na skretnici broj 19.

Dana 28. rujna 2020. godine u 22:35 sati u kolodvoru Čakovec, na pruzi M501 došlo je do iskliznuća putničkog vlaka broj 3321, koji je bio sastavljen od dizel motornih garnitura 95 78 7023 004 i 95 78 7023 002 u KM 060+994 na skretnici broj 19. Vlak je prometovao na relaciji Kotoriba - Varaždin. U navedenoj nesreći iskliznula je dizel motorna garnitura broj 95 78 7023 004 u smjeru vožnje s posljednjim okretnim postoljem. Vlak se zaustavio na 40 metara od skrenice broj 19. U trenutku nesreće u vlaku nije bilo putnika. U nesreći nije bilo stradalih i ozlijeđenih osoba, te je nastala veća materijalna šteta na motornoj garnituri i infrastrukturi.

Uzročni čimbenik predmetne nesreće je iskliznuće DMG broj 95 78 7023 004, s drugim, trećim i četvrtim okretnim postoljem u smjeru vožnje na skretnici broj 19., uslijed nepropisno osiguranog voznog puta.

Čimbenici koji su pridonijeli ovoj nesreći:

* nema.

Sistemski čimbenici:

* nepridržavanje propisanih radnih procesa službujućeg prometnika vlakova,
* nepridržavanje propisanih radnih procesa službujućeg skretničara-postavničara.

Agencija nema sigurnosnih preporuka vezanih uz ovu nesreću.

1. Željeznička nesreća na ŽCP Pračno, 07. 09. 2020., podlijetanje osobnog vozila pod teretni vlak broj 48974

Dana 07. rujna 2020. godine u 15:06 sati na ŽCP-u „Pračno“, osiguranom branikom kojim upravlja čuvar prijelaza u KM 376+548 pruge M502, došlo je do naleta teretnog vlaka broj 48974 na osobno cestovno vozilo. U nesreći teško je ozlijeđena jedna osoba koja je upravljala osobnim cestovnim vozilom, te je nastala veća materijalna šteta na osobnom cestovnom vozilu i lokomotivi.

Uzročni čimbenik predmetne nesreće je nalet vlaka na osobno cestovno vozilo uslijed neosiguranog ŽCP-a prije prolaska vlaka tj. ne spuštanje branika od strane čuvara ŽCP-a.

Čimbenici koji su pridonijeli ovoj nesreći:

* nepridržavanje propisanih radnih procesa službujuće prometnice vlakova kolodvora Sisak
* nepridržavanje uputa iz dobivenog naloga za vožnju SE-1 službujućeg strojovođe.

Sistemski čimbenici:

* nepridržavanje propisanih radnih procesa službujućeg čuvara ŽCP-a
* mogući nedostatak pažnje i odvlačenje pozornosti službujućeg čuvara ŽCP-a
* iskustvo rada na ŽCP-u „Pračno“ službujućeg čuvara ŽCP-a
* moguća zabuna službujućeg čuvara ŽCP-a, koji je bio privremeno premješten na ŽCP-u „Pračno“ umjesto na svom domicilnom radnom mjestu.

Agencija je izdala sigurnosnu preporuku Agenciji za sigurnost željezničkog prometa.

1. Željeznički incident u kolodvoru Lipovljani, 15. 11. 2020., samopokretanje teretnog vlaka broj 41991 uslijed ne zakočenosti

Dana 15. studenoga 2020. godine u 07:41 sati na pruzi oznake M103 na kolodvoru Lipovljani u KM 009+140, izbjegnut je sudar vlakova. Vlak br. 41991 koji je bio zaustavljen u kolodvoru Lipovljani radi smjene strojnog osoblja, nakon izlaska strojovođe iz lokomotive sam se pokrenuo u smjeru Novske, prošao skretnicu broj 3 i presjekao skretnicu broj 1. Nadalje isti je uspješno zaustavljen od strane strojnog osoblja vlasnika vlaka, na udaljenosti od 22 metra ispred vlaka br. 89280 koji je dolazio iz smjera Novske. U navedenom incidentu nije bilo ozlijeđenih/smrtno stradalih osoba i nisu nastala oštećenja na željezničkoj infrastrukturi i uključenim željezničkim vozilima.

Izravni uzrok incidenta je:

* samopokretanje vlaka broj 41991 uslijed nepropisnog osiguranja vlaka prilikom zaustavljanja u kolodvoru radi zamjene strojnog osoblja.

Čimbenici koji su pridonijeli ovom incidentu:

* nema.

Organizacijski čimbenici:

* službujući strojovođa koji je predavao smjenu nije se u potpunosti pridržavao propisanih radnih uputa
* mogući umor službujućeg strojovođe koji je predavao smjenu
* moguće nedovoljno iskustvo rada službujućeg strojovođe koji je predavao smjenu.

Agencija je izdala sigurnosne preporuke Agenciji za sigurnost željezničkog prometa.

1. Željeznička nesreća kod Našica, 16. 10. 2020., požar putničke garniture serije 7121 u sastavu vlaka broj 6016

Dana 16. listopada 2020. godine u 21:10 sati prilikom prometovanja putničkog vlaka broj 6016 po pruzi oznake R202 u KM 072+600 nedaleko kolodvora Našice došlo je do požara na dizel motornoj garnituri serije 7121-101. U trenutku nastanka požara u vlaka je bio određeni broj putnika i vlakopratnog osoblja, nitko od navedenih nije ozlijeđen, dok je dizel motorna garnitura u potpunosti izgorjela.

Uzročni čimbenik predmetne nesreće je kvar na elektro instalacijama na putničkoj dizel motornoj garnituri serije 7121.

Čimbenici koji doprinose:

* vremenski period eksploatacije motornih garnitura serije 7121.

Sistemski čimbenici:

* ne pronalaženje uzroka gubitka hidrostatskog ulja od strane nadležnog održavatelja
* ne otklanjanje kvara uslijed kojeg dolazi do gubitka hidrostatskog ulja od strane nadležnog održavatelja
* ne ispitivanje električne instalacije na vozilu s termovizijskom kamerom od strane nadležnog održavatelja „sigurnosna preporuka SP 2/15, izdana 18. 05. 2015“
* ne reagiranje nadležnih službi za održavanje vozila uključenog prijevoznika u svezi analize učestalih kvarova.

Agencija je izdala sigrunosne preporuke Agenciji za sigurnost željezničkog prometa.

1. Željeznička nesreća u kolodvoru Bregi, 13. 01. 2021., iskliznuće teretnih vagona pri manevriranju

Dana 13. siječnja 2021. godine u 10:30 sati u kolodvoru Bregi, na pruzi R202 došlo je do iskliznuća teretnih vagona prilikom manevriranja. Prilikom manevriranja grupe od 28 vagona sa lokomotivom broj 92812016081-9 sa 4. kolosijeka na 3. kolosijek došlo je do iskliznuća i prevrtanja vagona broj 33879339564-5, 33879333902-3 i 33879334741-4, te iskliznuća vagona broj 33879334641-6 sa oba okretna postolja i vagona broj 33879334625-9 sa jednim okretnim postoljem te nalijetanja odbojnicima vagona broj 33879334963-4 na odbojnike vagona broj 33879345238-8. Dio manevarskog sastava od 18 vagona koji se nalazio ispred vagona koji su se prevrnuli odvojio se od istih te je ostao na kolosijeku. Zadnji vagon tog dijela sastava broj 33879334963-4 ostao je sa drugim okretnim postoljem u zraku u smjeru kretanja manevarskog sastava. U nesreći nije bilo stradalih i ozlijeđenih osoba, te je nastala veća materijalna šteta na teretnim vagonima i infrastrukturi.

Uzročni čimbenik predmetne nesreće je iskliznuće i prevrtanje vagona broj 33879339564-5, 33879333902-3 i 33879334741-4, te iskliznuća vagona broj 33879334641-6 sa oba okretna postolja i vagona broj 33879334625-9 sa jednim okretnim postoljem, uslijed lošeg stanja infrastrukture tj. kolosijeka.

Čimbenici koji doprinose:

* postupak manevriranja bio je izvršen preko dozvoljene granice manevriranja
* službujući strojovođa nije se u potpunosti pridržavao propisanih radnih uputa iz dobivenog naloga SE-5.

Sistemski čimbenici:

* kolosijek čije stanje drvenih pragova nije bilo u stanju izdržati propisani osovinski pritisak
* broj vagona u manevarskom sastavu.

Agencija je izdala sigrunosnu preporuku Agenciji za sigurnost željezničkog prometa.

### Sigurnosne preporuke

Odjel za istrage nesreća u željezničkom prometu Agencije je u 2021. godini objavio ukupno 9 sigurnosnih preporuka.

Od 9 izdanih sigurnosnih preporuka tijekom 2021. godine svih 9 je implementirano.

Tablica 16. Sigurnosne preporuke objavljene u 2021. godini

| **Evidencijski broj preporuke** | **Adresat** | **Sadržaj preporuke** | **Status** |
| --- | --- | --- | --- |
| **AIN/06-SR-1/2021** | Agencija za sigurnost željezničkog prometa, krajnji implementer – željeznički prijevoznici | Željeznički prijevoznici trebali bi prilikom redovnog poučavanja strojnog osoblja posvetiti veću pozornost na propisane postupke prilikom polaska i prolaska vlakova u kolodvorima i međukolodvorima. | Implementirana |
| **AIN/06-SR-2/2021** | Agencija za sigurnost željezničkog prometa, krajnji implementer – HŽ Cargo | Željeznički prijevoznik trebao bi prilikom slijedećeg velikog popravka (VP) lokomotiva serije 1141 podserije 000, razmotriti da se iste opreme elektrodinamičkom kočnicom. | Implementirana |
| **AIN/06-SR-3/2021** | Agencija za sigurnost željezničkog prometa, krajnji implementer – upravitelj infrastrukture HŽI | Upravitelj infrastrukture trebao bi na dionicama pruga gdje su ugrađeni SS uređaji za osiguranje ŽCP-a tipa KŽCP-DK-EM proizvođača Končar KET (opremljeni uključno - isključnim sustavom tipa MS2000), a na kojima je smanjen intezitet prometa (moguća je pojava oksidacije na voznom dijelu tračnice), razraditi dodatne postupke u svezi pouzdanosti rada uređaja prilikom prometovanja vlakova preko navedenih ŽCP-a. | Implementirana |
| **AIN/06-SR-4/2021** | Agencija za sigurnost željezničkog prometa, krajnji implementer – upravitelj infrastrukture HŽI | Upravitelj infrastrukture trebao bi primjeniti pouzdanije rješenje postizanja kontrole spuštanja branika kojima se rukuje ručno (ručicom) na svim mjestima prijelaza po primitku prednajave otpreme vlaka. | Implementirana |
| **AIN/06-SR-5/2021** | Agencija za sigurnost željezničkog prometa, krajnji implementer – Train Hungary | Željeznički prijevoznik (TH) trebao bi pregledati i ažurirati svoj sustav upravljanja sigurnošću tj. dio koji se odnosi na Upute za strojovođe, te specificirati postupak pravilnog osiguranja vlaka od samopokretanja uvođenjem specifikacija položaja kočnika, kako bi se uklonio negativan i čest utjecaj ljudskog faktora pogreške. | Implementirana |
| **AIN/06-SR-6/2021** | Agencija za sigurnost željezničkog prometa, krajnji implementer – Train Hungary | Željeznički prijevoznik (TH) trebao bi procijeniti rizike koje stvara opasnost „nepropisnog osiguranja vlaka“, pogotovo kod strojnog osoblja koje je nedavno položilo ispit osposobljavanja, i ukloniti ga usvajanjem dodatnih mjera kako bi se smanjio rizik od ljudske pogreške. | Implementirana |
| **AIN/06-SR-7/2021** | Agencija za sigurnost željezničkog prometa, krajnji implementer – HŽ Putnički prijevoz | Uključeni željeznički prijevoznik trebao bi poduzeti radnje u svezi ugradnje detektora požara u prostoru motora i hidrostatskog prijenosnika, na garniturama serije 7121 i 7122. | Implementirana |
| **AIN/06-SR-8/2021** | Agencija za sigurnost željezničkog prometa, krajnji implementer – HŽ Putnički prijevoz | Uključeni željeznički prijevoznik trebao bi kod slijedećeg procesa redovnog popravka na garniturama serije 7121 i 7122 poduzeti postupke u svezi ugradnje automatskog sustava gašenja požara. | Implementirana |
| **AIN/06-SR-9/2021** | Agencija za sigurnost željezničkog prometa, krajnji implementer – upravitelj infrastrukture HŽI | Upravitelj infrastrukture trebao bi razraditi dodatne postupke/metode procijene rizika na dionicama pruga gdje su ugrađeni drveni pragovi s obzirom na njihovu starost i utvrditi potrebne mjere kako bi rizik držali pod kontrolom. | Implementirana |

### Nacionalna baza podataka o nesrećama i incidentima u željezničkom prometu

Nacionalna baza podataka o nesrećama i incidentima u željezničkom prometu koja ima zadaću praćenja stanja sigurnosti željezničkog sustava u Republici Hrvatskoj (broj i vrsta nesreća i incidenata), te praćenja načina implementacije sustava upravljanja sigurnošću sudionika željezničkog sustava vezano uz provođenje istraživanja izvanrednih događaja, ustrojena je u Agenciji 2014. godine temeljem internih istražnih izvješća koja je od upravitelja infrastrukture i željezničkih prijevoznika preuzeo Samostalni odjel za istraživanje željezničkih nesreća Ministarstva mora, prometa i infrastrukture, a potom Agencija.

U 2021. godini u Nacionalnu bazu podataka o nesrećama i incidentima u željezničkom prometu uneseni su podaci o ukupno 781 izvanredna događaja koji su se dogodili na prugama i vozilima željezničkog sustava u Republici Hrvatskoj, i to podaci o 30 ozbiljne nesreće, 72 nesreće i 679 incidenata, sve temeljem istražnih izvješća koje Agencija zaprima od upravitelja infrastrukture i željezničkog prijevoznika.

U razdoblju od 2014. godine, dakle od ustroja Nacionalne baze podataka, pa do kraja 2021. godine u Nacionalnoj bazi podataka o nesrećama i incidentima u željezničkom prometu ukupno je evidentirano 6182 predmeta.

Podaci o istragama nesreća u željezničkom prometu koje provodi Agencija unose se i u ERAIL bazu podataka (European Railway Accident Information Links), koja je dostupna preko web sučelja na adresi http://erail.era.europa.eu/, a temeljem pristupnih podataka i ovlasti za pristup i unos podataka koji su Agenciji dodijeljeni od strane Agencije Europske unije za željeznice (ERA).

Tako je Agencija tijekom 2021. godine u ERAIL bazu podataka unijela obavijesti o svim istragama željezničkih nesreća i incidenata koje je otvorila u 2021. godini, a koje sadržavaju dan, vrijeme i mjesto događaja, vrstu događaja, broj poginulih i ozlijeđenih osoba, te materijalnu štetu, a nakon što je pojedina istraga okončana i Konačno izvješće o nesreći ili incidentu.

### Sudjelovanje u domaćim i inozemnim aktivnostima

* Sudjelovanje u aktivnostima Agencije Europske unije za željeznice (ERA)

Agencija redovito sudjeluje u radu i aktivnostima Agencije Europske unije za željeznice (ERA), sve u svrhu aktivne razmjene stajališta i iskustava s istražnim tijelima država članica Europske unije, te razvoja zajedničkih metoda istraživanja i utvrđivanja zajedničkih načela za donošenje sigurnosnih preporuka i prilagođavanja tehničkom i znanstvenom napretku.

Tako su tijekom 2021. godine predstavnici Agencije sudjelovali na tri Plenarna sastanka istražnih tijela zemalja članica EU u organizaciji Agencije Europske unije za željeznice. Od 02. do 03.02.2021. godine održao se putem weba 45. sastanak istražnih tijela, 46. sastanak održao se od 25. do 26.05.2021., a 47. sastanak održan je od 26.-27.10.2021. godine.

Godišnje izvješće o provedenim istraživanjima Odjela za istrage nesreća u željezničkom prometu i izdanim sigurnosnim preporukama u 2020. godini izrađeno je i dostavljeno u ERA-u nakon čega je i objavljeno na internetskim stranicama Agencije, kao i na ERADIS-u (European Railway Agency Database of Interoperability and Safety - baza podataka ERA-e na kojoj se nalaze sve relevantne informacije vezane za sigurnost i interoperabilnost željezničkog sustava u državama članicama).

* Peer review program

03. i 04. studenog 2021. godine održana je stručna revizija Odjela za istrage nesreća u željezničkom prometu, kako bi se nadgledala djelotvornost i neovisnost od strane drugih istražnih tijela država članica Europske unije (s predstavnicima Norveške, Švedske i Poljske) uz potporu ERA-e, sukladno Direktivi (EU) 2016/798 Europskog parlamenta i Vijeća od 11. svibnja 2016. o sigurnosti željeznica (preinaka).

* Suradnja s istražnim tijelima zemalja članica Europske unije

Agencija je od 2017. godine članica neformalne Udruge istražnih tijela država članica njemačkoga govornog područja. Članice Udruge su nacionalna istražna tijela Savezne Republike Njemačke, Savezne Republike Austrije, Švicarske Konfederacije, Republike Češke, Mađarske, Republike Estonije, Kraljevine Belgije i Republike Hrvatske, a kao promatrač sudjeluje Agencija Europske unije za željeznice (ERA).

Svrha Udruge je razvoj suradnje između nacionalnih istražnih tijela, dijeljenje iskustava kroz prezentacije i kontakte istražitelja, te iznošenje prijedloga za Plenarne sjednice nacionalnih istražnih tijela koje organizira ERA.

Obzirom na epidemiološku situaciju, redovni godišnji sastanak koji se trebao održati u ožujku, odgođen je i nije se održao tijekom 2021. godine.

LJUDSKI RESURSI

## NOVA ZAPOŠLJAVANJA

Agencija je u 2021. godinu imala 11 zaposlenih te je putem javnog natječaja 14. prosinca 2021. godine Upravno vijeće Agencije izabralo i imenovalo Alanu Vukić za ravnateljicu, sve u cilju redovnog i efikasnog obavljanja poslova iz nadležnosti Agencije. Imenovana ravnateljica započinje s radom 1. veljače 2022. godine. Poslove ravnatelja Agencije u 2021. godini obavljao je Danko Petrin, vršitelj dužnosti ravnatelja Agencije.

## ŠKOLOVANJE I STRUČNO USAVRŠAVANJE ZAPOSLENIKA

Stalna i sustavna edukacija managementa i zaposlenika Agencije, poglavito istražitelja po specijalnostima, i njihovo stalno stručno usavršavanje u području sigurnosnih istraga nesreća u zračnom, pomorskom i željezničkom prometu, jedna je od najvažnijih strateških odrednica u radu i upravljanju Agencijom, s ciljem povećanja stupnja osposobljenosti istražiteljskih timova i zaposlenika čime se osiguravaju kvalitetno obavljene istražne radnje i kvalitetno izrađena završna izvješća.

U tu svrhu su za 2021. godinu izrađeni Planovi i programi školovanja zaposlenika Odjela za istrage nesreća u zračnom prometu, zaposlenika Odjela za istrage nesreća u pomorskom prometu i zaposlenika Odjela za istrage nesreća u željezničkom prometu, koji zbog okolnosti uzrokovanih COVID 19 pandemijom, nisu u potpunosti realizirani.

### Školovanje i stručno usavršavanje istražitelja zrakoplovnih nesreća

U 2021. godini, zbog situacije uzrokovane COVID pandemijom, osim online tečajeva nije bilo dostupnih školovanja i stručnih usavršavanja za potrebe Odjela za istrage nesreća u zračnom prometu.

Obzirom na ograničenu kvalitetu online tečajeva u odnosu na stvarna školovanja, odlučeno je da se školovanja odgode do iduće godine te se, ukoliko bude moguće, provedu na klasičan način.

### Školovanje i stručno usavršavanje istražitelja pomorskih nesreća

* EMCIP – Use of Business intelligence tools for analysis of marine casualties and incidents, webinar

Dana 11. ožujka 2021. godine, u organizaciji EMSA-e, istražitelji Odjela sudjelovali su na EMCIP – Use of Business intelligence tools for analysis of marine casualties and incidents webinaru o izvlačenju statističkih podataka o pomorskim nesrećama i nezgodama.

* EMCIP – Incident reporting tool for not registered users – live demonstration, online

Dana 7. svibnja 2021. godine, u organizaciji EMSA-e, istražitelji Odjela sudjelovali su na EMCIP – Incident reporting tool for not registered users online demonstraciji prijava pomorskih nesreća i nezgoda od strane neregistriranih korisnika EMCIP platforme.

### Školovanje i stručno usavršavanje istražitelja željezničkih nesreća

* HOF seminar EUMedRail

Dana 17. veljače 2021. godine, u organizaciji ERA-e, zaposlenici Odjela sudjelovali su na online radionici na temu ljudski i organizacijski čimbenici.

* CSM for Risk Evaluation and Assessment (CSMRA)

Dana 28. travnja 2021. godine, u organizaciji ERA-e, zaposlenici Odjela sudjelovali su na online radionici na temu zajedničke sigurnosne metode, ocjena rizika i pristup.

* Workshop on safe railway operations

Dana 01. i 02. rujna 2021. godine, u organizaciji ERA-e, zaposlenici Odjela sudjelovali su na online radionici na temu sigurnosti u željezničkim postupcima.

* 9 th Budapest ERA workshop

Dana 20. listopada 2021. godine, u organizaciji ERA-e, zaposlenici Odjela sudjelovali su na online radionici na temu poboljšanja sigurnosti i interoperabilnosti željezničkog sustava.

* Cybersecurity Risks in Railways

Dana 13. studenog 2021. godine, u organizaciji ERA-e, zaposlenici Odjela sudjelovali su na online radionici na temu rizika kibernetičke sigurnosti u željezničkom sustavu.

MATERIJALNO-TEHNIČKI i OSTALI RESURSI

## MATERIJALNI RESURSI

Tijekom 2021. godine Agencija nije imala potrebe za većim nabavkama te su provedene samo manje nabavke uredske opreme i materijala.

Agencija je u 2021. godini raspolagala sa sljedećom opremom:

* **Vozni park**

Agencija je u 2021. godini raspolagala s 4 službena vozila .

* **Informatička oprema**

Laptopi, stolna računala, monitori, printeri, licence te ostala informatička oprema u količini potrebnoj za obavljanje poslova Agencije.

* **Uredska oprema**

Standardna uredska oprema, nabavljana prema potrebi.

* **Ostala oprema**

Oprema potrebna za obavljanje očevida na terenu - za istražitelje te ostala potrebna oprema.

## PRIRUČNICI I PISANE PROCEDURE

### Priručnik kvalitete

Agencija je razvila i dokumentirala sustav upravljanja kvalitetom sukladno Priručniku za kvalitetu, kako bi osigurala kvalitetu te zadovoljila potrebe krajnjeg korisnika sve u svrhu jačanja povjerenja javnosti u zračni, pomorski i željeznički promet dosljednim provođenjem istražnih radnji. Cilj je standardizacija procesa sigurnosnih istraga, usklađenost sigurnosnih istraga s propisima unutar procesa sigurnosnih istraga te kontinuirano poboljšanje sustava upravljanja kvalitetom.

### Operacijski priručnici i pisane procedure za potrebe stručnog rada Agencije

Odjeli za istrage nesreća u svome svakodnevnom radu koriste Operacijske priručnike kojima se definiraju sve aktivnosti vezane uz stručni rad Odjela, kao i druge pripadajuće priručnike. Tako postoje slijedeći priručnici:

* Operacijski priručnik Odjela za istrage nesreća u zračnom prometu
* Operacijski priručnik Odjela za istrage nesreća u pomorskom prometu
* Operacijski priručnik Odjela za istrage nesreća u željezničkom prometu
* Priručnik ECCAIRS za vođenje Nacionalne baze podataka

### Ostale pisane procedure

* Procedure za postupanje dokumentacijom i informacijama unutar Agencije za istraživanje nesreća u zračnom, pomorskom i željezničkom prometu
* Procedure za zaštitu osobnih podataka
* Procedura izdavanja i obračunavanja putnih naloga
* Procedura blagajničkog poslovanja Agencije

SURADNJA S DRUGIM NADLEŽNIM TIJELIMA

* Suradnja s Ministarstvom mora, prometa i infrastrukture

Sukladno naravi poslova koje obavlja Agencija, suradnja s MMPI je prirodna i nužna te se odvija kontinuirano u skladu s potrebama.

* Suradnja s Hrvatskom agencijom za civilno zrakoplovstvo (HACZ)

Obzirom na prirodu poslova koje obavlja, Odjel za istrage nesreća u zračnom prometu Agencije kontinuirano surađuje s HACZ. Naročito intenzivna suradnja odvija se na području događaja koji ugrožavaju sigurnost zračnog prometa, unosa podataka o njima u ECCAIRS bazu podataka i Nacionalnu bazu podataka te obrade istih. U tom smislu postoji Sporazum o suradnji između dvije spomenute agencije te priručnik 'Zajednički standardni operativni postupci Hrvatske agencije za civilno zrakoplovstvo i Agencije za istraživanje nesreća u zračnom, pomorskom i željezničkom prometu u vezi s nadležnostima i odgovornostima pri administraciji podataka u Nacionalnoj bazi podataka te razmjeni sigurnosnih informacija (ZSOP)'.

* Suradnja s Državnim odvjetništvom Republike Hrvatske i Ministarstvom unutarnjih poslova

Sa spomenutim državnim tijelima Agencija je 2015. godine potpisala ‘Protokol o postupanju državnih odvjetnika, policije i istražitelja Agencije za istraživanje nesreća u zračnom, pomorskom i željezničkom prometu u provođenju izvida i prikupljanju dokaza kod kaznenih djela vezanih uz nesreće u zračnom, pomorskom i željezničkom prometu’ (u daljnjem tekstu Protokol o postupanju) kojim se definira međusobna suradnja navedenih državnih tijela po pitanju provođenja očevida i istraga nesreća iz domene rada Agencije.

Nakon standardizacijske inspekcije koju je EASA (Europska agencija za sigurnost zračnog prometa) u travnju 2019. godine provela u Hrvatskoj agenciji za civilno zrakoplovstvo i ovoj Agenciji, utvrđeno je da je potrebno postojeći Protokol o postupanju uskladiti s europskim propisom – Uredbom EU 376/2014 o izvješćivanju, analizi i naknadnom postupanju u vezi s događajima u civilnom zrakoplovstvu.

Tijekom 2021. godine Agencija je prijedlog dorađenog Protokola o postupanju dostavila gore navedenim državnim tijelima na očitovanje te je nakon pozitivnih mišljenja isti potpisan u rujnu od sve tri strane, čime je zatvorena korektivna mjera proizašla iz spomenute standardizacijske inspekcije.

* Suradnja s Ministarstvom unutarnjih poslova – Ravnateljstvom civilne zaštite

Agencija redovito surađuje s Ravnateljstvom civilne zaštite (nekada Državna uprava za zaštitu i spašavanje) po pitanju razvijanja sustava potrage i spašavanja zrakoplova. Ova aktivnost također je opisana pod točkom 3.1.7. Domaće i inozemne aktivnosti - ASAR 2021-3 vježba potrage i spašavanja zrakoplova.

* Suradnja s Agencijom za sigurnost željezničkog prometa

Tijekom 2021. godine Odjel za istraživanje nesreća u željezničkom prometu održao je nekoliko radnih sastanaka s predstavnicima Agencije za sigurnost željezničkog prometa  po pitanju implementacije sigurnosnih preporuka i sklapanja Protolola o suradnji dviju Agencija.

* Suradnja s Ministarstvom obrane (MORH)

Agencija, sukladno potpisanom sporazumu, surađuje s MORH-om. Navedena suradnja odvija se prema potrebi i ovisno o pojedinom slučaju, a naročito u domeni zračnog prometa.

FINANCIJSKI IZVJEŠTAJ

Sredstva za rad Agencije (RKP 48031) bila su osigurana u 2021. godini u Državnom proračunu Republike Hrvatske za 2021. godinu i projekcijama za 2020. i 2021. godinu („Narodne novine“, broj 117/19 ), u razdjelu 065 Ministarstvo mora, prometa i infrastrukture u iznosu od 3.689,000,00 kn.

Agencija je tijekom 2021. godine ostvarila prihode iz Državnog proračuna Republike Hrvatske u iznosu od 3.201.948,98 kn. Indeks izvršenja iznosi 86,80 %.

Na aktivnosti A870003 Administracija i upravljanje ostvareni su rashodi u iznosu od 3.131.578,84 kn.

Tablica 17. Aktivnost A870003 - ADMINISTRACIJA I UPRAVLJANJE

| Naziv aktivnosti | Plan 2021.  (kn) | Izvršenje 2021.  (kn) | Indeks izvršenje/plan |
| --- | --- | --- | --- |
| A870003 - ADMINISTRACIJA I UPRAVLJANJE | 3.596.000,00 | 3.131.578,84 | 87,09 |

U okviru aktivnosti planirani su rashodi namijenjeni za:

* pokriće troškova 11 zaposlenika
* pokriće troškova službenih putovanja koja su vezana uz aktivnosti provođenja očevida na terenu u slučaju nesreće ili ozbiljne nezgode u zračnom, pomorskom ili željezničkom prometu, sudjelovanja na redovnim sastancima europskih tijela u kojima Agencija ima svoje predstavnike (ENCASIA, ERA, EMSA, NOA itd.), te stručnog usavršavanja zaposlenika koje se odnosi prvenstveno na edukaciju i školovanje glavnih istražitelja i istražitelja zrakoplovnih, pomorskih i željezničkih nesreća koje Agencija provodi sukladno donesenim Planovima i programima školovanja istražitelja po prometnim područjima
* pokriće troškova uredskog materijala proporcionalno broju od 11 zaposlenih i njihovim redovnim potrebama
* pokriće troškova energije (plin i struja koji se svakodnevno koriste u poslovnom prostoru) uvećano za trošak motornog benzina ili dizel goriva koji se koristi prilikom odlazaka na teren službenim automobilima i u najvećem broju slučajeva je vezan uz provođenje očevida na terenu
* nabavku potrebne zaštitne odjeće i obuće zaposlenika neophodne za rad istražitelja na terenu prema Operacijskim priručnicima Odjela za istrage nesreća u zračnom prometu, Odjela za istrage nesreća u pomorskom prometu i Odjela za istrage nesreća u željezničkom prometu
* pokriće tekućeg poslovanja Agencije što podrazumijeva zakupnine i najamnine prema postojećem Ugovoru o zakupu poslovnog prostora
* usluge telefona, pošte i prijevoza proporcionalno 11 zaposlenih i njihovim potrebama
* usluge održavanja informatičke i telekomunikacijske opreme koja se svakodnevno koristi u radu Agencije, te računalne usluge za potrebe održavanja programa za uredsko poslovanje, programa za proračunsko knjigovodstvo i web stranice Agencije
* trošak intelektualnih i osobnih usluga koji se odnosi na angažman neovisnih stručnjaka temeljem ugovora o djelu, a koji angažman ovisi o broju nesreća tijekom godine, zatim na angažman odvjetnika i javnih bilježnika sukladno broju sudskih postupaka u tijeku, kao i usluge prijevoda završnih izvješća na engleski jezik
* pokriće ostalih usluga koje se u najvećem dijelu odnose na usluge za potrebe istraga nesreća ili nezgoda u zračnom, pomorskom ili željezničkom prometu (tehnička podrška istražiteljima na terenu, izrada raznih analiza) a koje ovise o broju nesreća tijekom godine, te na usluge vanjskog knjigovodstvenog servisa i usluge čišćenja poslovnog prostora
* sredstva potrebna za isplate naknada članovima Upravnog vijeća Agencije prema Odluci o visini naknade za rad članova Upravnog vijeća Agencije (KLASA: 343-03/21-05/1, URBROJ: 530-07-1-1-21-11 od 14. lipnja 2021. godine
* sredstva za nabavu licenci za korištenje programskih rješenja koja se upotrebljavaju u svakodnevnom radu zaposlenika Agencije
* trošak za opremanje ureda sukladno broju zaposlenih.

Cilj ove aktivnosti je osiguranje materijalno-tehničkih uvjeta rada i jačanje administrativnih kapaciteta, odnosno jačanje osposobljenosti istražiteljskih timova i administrativnih sposobnosti zaposlenika Agencije za osiguranje neovisnog i stručnog obavljanja istražnih radnji.

Na stavci 3111 plaće za redovan rad planirana su i utrošena sredstva koja zadovoljavaju broj od 11 zaposlenih u Agenciji tijekom 2021. godine. Indeks izvršenja na toj stavci iznosi 97,83 %.

Na stavci 3211 službena putovanja planirana sredstva većim su dijelom utrošena za putovanja u vezi s istragama zrakoplovnih, pomorskih i željezničkih nesreća i događaja koji ugrožavaju sigurnost. Isto tako, sredstva su, sukladno okolnostima, utrošena i na sudjelovanja u radu europskih tijela u kojima Agencija ima svoje predstavnike (ENCASIA, ERA, EMSA, NOA itd.) te na školovanje istražitelja.

Na stavci 3235 zakupnine i najamnine utrošena su planirana sredstva s indeksom izvršenja 103,65 %. Sredstva su utrošena u svrhu zakupa poslovnog prostora potrebnog za rad Agencije.

Na stavci 3237 intelektualne i osobne usluge ostvareni su planirani rashodi s indeksom izvršenja 84,34 %. Sredstva su trošena sukladno potrebama Agencije i odnose se na korištenje usluga vanjskih stručnjaka za potrebe istraga nesreća, vještačenja i prijevode završnih izvješća na engleski jezik.

Na stavci 3239 ostale nespomenute usluge koje se odnose prvenstveno na tehničku podršku istražiteljima na terenu, izradu stručnih tehničkih analiza, korištenje vanjskih stručnjaka i slično, utrošena su sredstva s indeksom izvršenja 86,55 %.

Sredstva na ostalim stavkama trošena su u skladu s brojem zaposlenika i potrebama Agencije tijekom 2021. godine.

Na aktivnosti K87001 Obnova voznog parka ostvareni su prihodi u iznosu od 70.370,14 kn.

Tablica 18. Aktivnost K870001 - OBNOVA VOZNOG PARKA

| Naziv aktivnosti | Plan 2021.  (kn) | Izvršenje 2021.  (kn) | Indeks izvršenje/plan |
| --- | --- | --- | --- |
| K870001 - OBNOVA VOZNOG PARKA | 93.000,00 | 70.370,14 | 75,67 |

Agencija ima sklopljena dva ugovora o operativnom leasinga za dva vozila za obavljanje osnovnih djelatnosti Agencije. Uz navedena dva vozila Agencija posjeduje i dva vozila u vlasništvu. Sredstva utrošena na ovoj aktivnosti odnose se na obroke po ugovoru o operativnom leasingu, redovito održavanje i popravak te usluge registracije i osiguranja voznog parka Agencije.

Financijski izvještaji sastavljani su sukladno Pravilniku o financijskom izvještavanju u proračunskom računovodstvu („Narodne novine“, broj 3/15, 93/15, 135/15, 2/17, 28/17, 112/18, 126/19, 145/20 i 32/21) i u zakonskim rokovima predavani Financijskoj agenciji, Ministarstvu mora, prometa i infrastrukture, Upravi za proračun i financije, te Državnom uredu za reviziju.

Obavljen je popis imovine i obveza Agencije sa stanjem na dan 31. prosinca 2021. godine, te je izvršen ispravak vrijednosti dugotrajne imovine. Prema popisu ustanovljeno je da stvarno stanje odgovara popisu aktivnih sredstava na dan 31. prosinca 2021. godine.

**PRORAČUN AGENCIJE ZA 2021. GODINU**

**PRORAČUN AGENCIJE NAKON IZMJENA I DOPUNA DRŽAVNOG PRORAČUNA ZA 2021. GODINU**

| **A/K/T** | **IZV** | **FP** | **KTO** | **NAZIV AKTIVNOSTI ILI PROJEKTA** | **NAZIV PROGRAMA** | **Proračun za 2021.** | **Utrošena sredstva do 31.12.2021.** | **Indeks** |
| --- | --- | --- | --- | --- | --- | --- | --- | --- |
| **RKP 48031** | | | | **AGENCIJA ZA ISTRAŽIVANJE NESREĆA U ZRAČNOM,**  **POMORSKOM I ŽELJEZNIČKOM PROMETU** | | **3.689.000,00** | **3.201.948,98** | **86,80** |
| **A870003** | | | | **Administracija i upravljanje** | **3117 - ISTRAŽIVANJE NESREĆA U PROMETU - 31 PROMET, PROMETNA INFRASTRUKTURA I KOMUNIKACIJE** | **3.596.000,00** | **3.131.578,84** | **87,09** |
| **A870003** | **11** | **0454** | **311** |  |  | **1.930.000,00** | **1.888.185,82** | **97,83** |
| A870003 | 11 | 0454 | 3111 | Plaće za redovan rad |  | 1.930.000,00 | 1.888.185,82 | 97,83 |
| **A870003** | **11** | **0454** | **312** |  |  | **48.000,00** | **42.912,50** | **89,40** |
| A870003 | 11 | 0454 | 3121 | Ostali rashodi za zaposlene |  | 48.000,00 | 42.912,50 | 89,40 |
| **A870003** | **11** | **0454** | **313** |  |  | **317.000,00** | **311.550,86** | **98,28** |
| A870003 | 11 | 0454 | 3132 | Doprinosi za obvezno zdravstveno osiguranje |  | 317.000,00 | 311.550,86 | 98,28 |
| **A870003** | **11** | **0454** | **321** |  |  | **115.000,00** | **42.906,22** | **37,31** |
| A870003 | 11 | 0454 | 3211 | Službena putovanja |  | 70.000,00 | 9.013,18 | 12,88 |
| A870003 | 11 | 0454 | 3212 | Naknade za prijevoz, za rad na terenu i odvojeni život |  | 35.000,00 | 33.893,04 | 96,83 |
| A870003 | 11 | 0454 | 3213 | Stručno usavršavanje zaposlenika |  | 10.000,00 | 0,00 | 0,00 |
| **A870003** | **11** | **0454** | **322** |  |  | **136.000,00** | **58.880,81** | **43,29** |
| A870003 | 11 | 0454 | 3221 | Uredski materijal i ostali materijalni rashodi |  | 47.500,00 | 603,42 | 1,27 |
| A870003 | 11 | 0454 | 3223 | Energija |  | 62.500,00 | 57.897,40 | 92,64 |
| A870003 | 11 | 0454 | 3224 | Materijal i dijelovi za tekuće i investicijsko održavanje |  | 6.000,00 | 0,00 | 0,00 |
| A870003 | 11 | 0454 | 3225 | Sitni inventar i auto gume |  | 5.000,00 | 379,99 | 7,60 |
| A870003 | 11 | 0454 | 3227 | Službena, radna i zaštitna odjeća i obuća |  | 15.000,00 | 0,00 | 0,00 |
| **A870003** | **11** | **0454** | **323** |  |  | **856.500,00** | **727.826,21** | **84,97** |
| A870003 | 11 | 0454 | 3231 | Usluge telefona, pošte i prijevoza |  | 57.000,00 | 54.302,65 | 95,27 |
| A870003 | 11 | 0454 | 3232 | Usluge tekućeg i investicijskog održavanja |  | 224.000,00 | 180.225,39 | 80,45 |
| A870003 | 11 | 0454 | 3233 | Usluge promidžbe i informiranja |  | 10.000,00 | 0,00 | 0,00 |
| A870003 | 11 | 0454 | 3234 | Komunalne usluge |  | 25.000,00 | 17.009,97 | 68,04 |
| A870003 | 11 | 0454 | 3235 | Zakupnine i najamnine |  | 220.000,00 | 228.026,21 | 103,65 |
| A870003 | 11 | 0454 | 3237 | Intelektualne i osobne usluge |  | 120.500,00 | 101.635,00 | 84,34 |
| A870003 | 11 | 0454 | 3238 | Računalne usluge |  | 60.000,00 | 26.315,61 | 43,86 |
| A870003 | 11 | 0454 | 3239 | Ostale usluge |  | 139.000,00 | 120.311,38 | 86,55 |
| **A870003** | **11** | **0454** | **329** |  |  | **155.500,00** | **59.046,42** | **37,97** |
| A870003 | 11 | 0454 | 3291 | Naknade za rad predstavničkih i izvršnih tijela, povjerenstava i sl. |  | 142.500,00 | 55.846,42 | 39,19 |
| A870003 | 11 | 0454 | 3292 | Premije osiguranja |  | 5.000,00 | 0,00 | 0,00 |
| A870003 | 11 | 0454 | 3293 | Reprezentacija |  | 4.000,00 | 0,00 | 0,00 |
| A870003 | 11 | 0454 | 3294 | Članarine i norme |  | 1.000,00 | 0,00 | 0,00 |
| A870003 | 11 | 0454 | 3295 | Pristojbe i naknade |  | 3.000,00 | 3.200,00 | 106,67 |
| **A870003** | **11** | **0454** | **343** |  |  | **2.000,00** | **270,00** | **27,00** |
| A870003 | 11 | 0454 | 3431 | Bankarske usluge i usluge platnog prometa |  | 1.000,00 | 270,00 | 27,00 |
| A870003 | 11 | 0454 | 3433 | Zatezne kamate |  | 1.000,00 | 0,00 | 0,00 |
| **A870003** | **11** | **0454** | **372** |  |  | **1.000,00** | **0,00** | **0,00** |
| A870003 | 11 | 0454 | 3721 | Naknade građanima i kućanstvima u novcu |  | 1.000,00 | 0,00 | 0,00 |
| **A870003** | **11** | **0454** | **412** |  |  | **7.000,00** | **0,00** | **0,00** |
| A870003 | 11 | 0454 | 4123 | Licence |  | 7.000,00 | 0,00 | 0,00 |
| **A870003** | **11** | **0454** | **422** |  |  | **16.000,00** | **0,00** | **0,00** |
| A870003 | 11 | 0454 | 4221 | Uredska oprema i namještaj |  | 13.000,00 | 0,00 | 0,00 |
| A870003 | 11 | 0454 | 4222 | Komunikacijska oprema |  | 1.000,00 | 0,00 | 0,00 |
| A870003 | 11 | 0454 | 4223 | Oprema za održavanje i zaštitu |  | 1.000,00 | 0,00 | 0,00 |
| A870003 | 11 | 0454 | 4227 | Uređaji, strojevi i oprema za ostale namjene |  | 1.000,00 | 0,00 | 0,00 |
| **A870003** | **11** | **0454** | **426** |  |  | **1.000,00** | **0,00** | **0,00** |
| A870003 | 11 | 0454 | 4262 | Ulaganja u računalne programe |  | 1.000,00 | 0,00 | 0,00 |
| **A870003** | **11** | **0454** | **451** |  |  | **1.000,00** | **0,00** | **0,00** |
| A870003 | 11 | 0454 | 4511 | Dodatna ulaganja na građevinskim objektima |  | 1.000,00 | 0,00 | 0,00 |
| **A870003** | **51** | **0454** | **321** |  |  | **10.000,00** | **0,00** | **0,00** |
| A870003 | 51 | 0454 | 3211 | Službena putovanja |  | 10.000,00 | 0,00 | 0,00 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **K870001** | | | | **Obnova voznog parka** | **3117 - ISTRAŽIVANJE NESREĆA U PROMETU - 31 PROMET, PROMETNA INFRASTRUKTURA I KOMUNIKACIJE** | **93.000,00** | **70.370,14** | **75,67** |
| **K870001** | **11** | **0454** | **323** |  |  | **77.000,00** | **59.843,30** | **77,72** |
| K870001 | 11 | 0454 | 3232 | Usluge tekućeg i investicijskog održavanja |  | 16.000,00 | 21.944,90 | 137,16 |
| K870001 | 11 | 0454 | 3235 | Zakupnine i najamnine |  | 58.000,00 | 37.898,40 | 65,34 |
| K870001 | 11 | 0454 | 3239 | Ostale usluge |  | 3.000,00 | 0,00 | 0,00 |
| **K870001** | **11** | **0454** | **329** |  |  | **16.000,00** | **10.526,84** | **65,79** |
| K870001 | 11 | 0454 | 3292 | Premije osiguranja |  | 16.000,00 | 10.526,84 | 65,79 |

PRILOZI

## PRILOG 1 – STATISTIČKI PODACI O DOGAĐAJIMA UGROŽAVANJA SIGURNOSTI U ZRAČNOM PROMETU U 2021. GODINI

Grafikon 1. Prikaz broja zrakoplovnih nesreća i ozbiljnih nezgoda u razdoblju od 2010. do 2021. godine

Grafikon 2. Prikaz broja smrtno stradalih osoba u zrakoplovnim nesrećama od 2010. do 2021. godine

Grafikon 3. Prikaz zrakoplovnih nesreća i ozbiljnih nezgoda prema oznakama kategorije zrakoplova u 2021. godini

Grafikon 4. Prikaz broja događaja ugrožavanja sigurnosti zračnog prometa po godinama

Grafikon 5. Prikaz broja događaja ugrožavanja sigurnosti zračnog prometa po mjesecima u 2021. godini

## PRILOG 2 – STATISTIČKI PODACI O NESREĆAMA I NEZGODAMA U POMORSKOM PROMETU U 2021. GODINI

Grafikon 6. Broj obavijesti o događajima na moru od 2017. do 2021. godine ovisno o tijelu koje obavješćuje

Grafikon 7. Odnos broja pomorskih nesreća ili nezgoda i ostalih događaja na moru od 2017. do 2021. godine

Grafikon 8. Odnos broja pomorskih nesreća ili nezgoda ovisno o području Uredbe od 2017. do 2021. godine

Grafikon 9. Ozbiljnost pomorskih nesreća i nezgoda koje se odnose na područje Uredbe od 2017. do 2021. godine

Grafikon 10. Broj pokrenutih istraga pomorskih nesreća ili nezgoda koje se odnose na područje Uredbe od 2017. do 2021. godine

## PRILOG 3 – STATISTIČKI PODACI O NESREĆAMA I INCIDENTIMA U ŽELJEZNIČKOM PROMETU U 2021. GODINI

Grafikon 11. Prikaz odnosa broja notifikacija, očevida događaja i otvorenih istraga u željezničkom prometu u 2021.

Grafikon 12. Prikaz odnosa broja notifikacija, očevida događaja i otvorenih istraga u željezničkom prometu od 2014. do 2021.

Grafikon 13. Prikaz vrsta događaja u željezničkom prometu od 2014. do 2021.

Grafikon 14. Prikaz vrsta događaja u željezničkom prometu za koje su otvorene istrage u 2021.

Grafikon 15. Prikaz vrste događaja u željezničkom prometu za koje su otvorene istrage od 2014. do 2021.

Grafikon 16. Prikaz broja stradalih u željezničkim nesrećama od 2014. do 2021.

1. Oznake kategorije zrakoplova definirane su u Nacionalnom programu sigurnosti u zračnom prometu („Narodne novine“ broj 141/15) Poglavlje 4 i prikazane su u Tablici 2. ovog izvješća [↑](#footnote-ref-1)